له یادی ئه‌نفال و ته‌عداكانی شوڤینیزمی عه‌ره‌بیدا\nئه‌مرو ٢٦ سال به سه‌ر تاوانی ئه‌نفالدا تی‌په‌ریكرد. تاوانیك كه تا روژی قیامه‌ت له یادوه‌ری زوریك له روله‌كانی میلله‌تی ئیمه‌دا ئه‌مینیته‌وه و سال دوای سال ره‌هه‌ند و ورده‌كاریه‌كانی ده‌خرینه به‌ر دیده‌ی میلله‌ت و روناكبیران و ئه‌و میژونوسانه‌ی خولیایانه بزانن له ساله‌كانی ٨٧ و ٨٨ دا له كوردستانی عیراق چی به سه‌ر میلله‌تی ئیه‌دا هات و چون چونی سه‌دان هه‌زار كه‌س له ژن و كچ و پیرو لاوی ئیمه بونه پیخوری ئه‌ژدیهای درنده‌ی به‌عس و هاوكاره كورده‌كانی.\nبیگومان روژیك دی كه به‌وپه‌ری راشكاویه‌وه باس له هه‌مو ره‌هه‌نده‌كانی ئه‌نفال بكریت و به هه‌مان ئه‌و ئه‌ندازه‌یه‌ی كه قه‌له‌م و كاغه‌ز بو تاوانباركردنی برا چاوره‌شه‌كان ئه‌خریته‌گه‌ر به هه‌مان پیوانه‌ش كار له سه‌ر ئه‌و خائین و خوفروشانه بكریت كه بونه هوكاری فه‌وتان و زینده‌به‌چالكران و ته‌عدالیكرانی خوشكه بیده‌سه‌لات و نازداره‌كانمان.\nئه‌وه‌ی شایانی ریزه و ئه‌بی له‌م بونه‌یه‌دا باسی بكه‌ین ئه‌و چالاكیه‌یه كه ئه‌مرو سه‌نته‌ری روشنبیری جه‌مال عیرفان بو یادی ئه‌و كاره‌ساته ریكیان خست و تیایدا جگه له كاك به‌ختیار سه‌عید( به‌ریوه‌به‌ری سه‌نته‌ر) ژماره‌یه‌ك چالاكوانی بواره‌كه قسه‌یان تیاكرد.\nئه‌وه‌ی بو من زور جیگه‌ی بایه‌خه و وا هه‌ست ئه‌كه‌م كه‌متر كاری له سه‌ر كراوه ئه‌و ره‌هه‌نده‌یه كه هاوریی زور ئازیزم كاك محه‌مه‌د ره‌وف له وتاره‌كه‌یدا ئاماژه‌ی پیكرد و ئه‌ویش مه‌سه‌له‌ی ته‌عدای جنسی به كومه‌له له لایه‌ن عه‌سكه‌ری نائینسان و بیشه‌ره‌ف و نازی به‌عسیه‌كانه‌وه بو سه‌ر زیاتر له چوار هه‌زار كچ و ژنی كورد له ساته وه‌خته‌كانی ئه‌نفالدا.\nشك و گومان له‌وه‌دا نیه كه هه‌مو ئه‌وانه‌ی بونه‌ته هوكار له كاره‌ساتی ئه‌نفال و ته‌عدا له كه‌سوكارمان ئه‌بی باس بكرین و له نوسینه‌وه‌ی دوسیه‌كه‌دا هه‌م تاوانكار و هه‌م قوربانی هه‌م هوكار و " ده‌ست" ه‌كانی پشته‌وه له دادگای گه‌ل داسزای ره‌وایان وه‌ربگرنه‌وه.\nدیسان سوپاس و ده‌سخوشی بو سه‌نته‌ری جه‌مال عیرفان و ئه‌و به‌ریزانه‌ی ناهیلن روحی پاكی كه‌سو كارمان له لمه‌لانی عه‌رعه‌رو باشوردا به هه‌ونته بروات.


حیزبی کۆمۆنیست و ئه‌ندامه‌تیی کرێکاری - Mansoor Hekmat\nحیزبی کۆمۆنیست و ئه‌ندامه‌تیی کرێکاری\nله حیزبی کۆمۆنیست واوه‌تر، زۆربه‌ی ڕه‌وتگه‌لیی سۆسیالیست، کرێکاریبوونه‌وه و ڕێکخراوبوون ته‌نانه‌ت وه‌ک ئه‌رک و پرانسیپیش چاولێ ناکه‌ن، زۆریان به یه‌کجار بیری شۆڕشی کرێکارییان هه‌ر وه‌لا ناوه. بۆ زۆربه‌یان سۆسیالیزم چوارچێوه‌یه‌کی گشتییه بۆ مرۆڤدۆستی، نیشتمانپه‌روه‌ری، سه‌ربه‌خۆیی ئابووری و په‌ره‌گرتنی سه‌نعه‌تی، دیموکراسی و شتی تری له‌م چه‌شنه و هه‌ر به‌م بۆنه‌یه‌وه له لای ئه‌مانه سۆسیالیزم به شێوه‌یه‌کی تایبه‌ت ڕێناباته‌وه سه‌ر کرێکار و خه‌باتی چینایه‌تی. زۆری تریش که پێیان وایه هێشتا بۆ کاری خۆیان پێویستییان به مارکسیزم و بابه‌تی وه‌ک پرۆلیتاریا و خه‌باتی چینایه‌تی هه‌یه، به ڕێگا و شێوه‌ی تر خۆیان له کرێکاریبوونه‌وه به مه‌عاف ده‌زانن، ڕه‌نگه هێشتا بار و دۆخی سیاسی له‌بار نه‌بێت، ڕه‌نگه بۆ پرۆلیتێریبوونی ڕێکخستن مه‌رج نه‌بێت حه‌تمه‌ن به‌ده‌نه و قه‌واره‌ی ڕێکخستنه‌که کرێکاری بێت، له‌وانه‌شه کرێکاران هێشتا به ئه‌ندازه‌ی کافی "هۆشیاریی چینایه‌تی"یان به‌ده‌ست نه‌هێنابێت. به‌ڵام بیانووه‌کان هه‌رچییه‌ک بن، مێژووی کۆمۆنیزم له ئێران و به‌تایبه‌ت مێژووی ده‌ورانی ڕابردوو پڕه له سازمان و ڕێکخراوی "پرۆلیتاری" که هه‌ر له بنه‌وه له خوێندکاران و زانایانی سه‌ر به چینی ناوه‌نجی کۆمه‌ڵ پێک هاتوون، ئه‌وه که لانی که‌م له هه‌ندێک ده‌وره‌دا لایه‌نی چینی کرێکاریان گرتووه، هیج گومان هه‌ڵناگرێت، ڕه‌نگه ئه‌مانه ئه‌گه‌ر به ده‌سه‌ڵات گه‌یشتبان_ که به له‌به‌رچاوگرتنی جێگا و شوێنی بابه‌تییان و ئه‌وه که هه‌میشه له په‌راوێزی خه‌باتی چینه‌کاندا بوون مه‌گه‌ر به هه‌ڵکه‌وت به ده‌سه‌ڵات گه‌یشتبان_ ژیان و هه‌لومه‌رجی کاری کرێکاران تا ڕاده‌یه‌ک ڕووه و باشی چووبا، به‌ڵام هیچ کام له‌مانه ئه‌م واقیعه‌ته ناگۆڕێت که ڕێک له‌په‌نا ئه‌مانه و هاوکات له‌گه‌ڵ پراتیکی "پرۆلیتاری"ی ئه‌مانه، خه‌باتی واقیعی چینایه‌تی، هه‌ر له ددانه‌جیڕه و مشتقووچاندنی هه‌موو ڕۆژه‌ی کرێکارانه‌وه، هه‌تا مانگرتنه‌کان و بزووتنه‌وه و جم و جووڵی ئاشکرا و به‌رینی کرێکاری، له مه‌یدانێکی تر له هه‌مان کۆمه‌ڵدا له‌سه‌ر ڕه‌وتی خۆی چووه و مه‌وجودییه‌ت و چالاکی ئه‌م ڕه‌وتانه که‌مترین کاریگه‌ری ڕاسته‌وخۆی کردۆته سه‌ر ئه‌و خه‌باته.\nقسه‌که لێره‌دا له‌سه‌ر بوون و نه‌بوونی حیزبی گه‌وره‌گه‌وره‌ی کرێکاری نییه. قسه‌که ئه‌وه‌یه که ڕێکخراوی کۆمۆنیستی_ جا به‌رینایییه‌که‌ی که‌م یان زۆر هه‌ر چه‌ندێ بێت_ ده‌بێت پێش هه‌موو شتێک ڕێکخراوی کرێکاری بێت و په‌یوه‌ندی له‌گه‌ڵ شوێنی ناڕه‌زایه‌تیی کرێکاری هه‌بێت. ئه‌گه‌ر ئه‌وانه‌ی بۆ سۆسیالیزمه‌که‌یان پێویستییان به کرێکار نییه بتوانن گوێی خۆیان له‌م بار و دۆخه‌ی ئێستای ڕێکخراوه‌که‌یان بخه‌وێنن، تێکۆشه‌ری حیزبی کۆمۆنیست که بۆ گیرسان و شکڵگرتنی کۆمۆنیزمێکی قودره‌تمه‌ندی کرێکاری خه‌بات ده‌کات، ده‌بێت به دیتنی ئه‌م بار و دۆخه، ئه‌و ناکۆکی و ناته‌بایی و گیروگرفتانه‌ی بێته به‌رچاو که پێویسته به جیددی سه‌رنجیان بداتێ.\nباسی ئه‌ندامه‌تیی کرێکاران، گرێیه‌کی مێژوویی و کۆمه‌ڵایه‌تی له پشته، مه‌به‌ست له‌م وتاره شیکردنه‌وه‌ی ئه‌م گرێ و گیروگرفته و هه‌ڵهێنجانی ئه‌نجامی عه‌مه‌لییه بۆ زاڵبوون به سه‌ر ئه‌و گیروگرفته‌دا. ئه‌م وتاره به‌پێی قسه و باسێک که سێ مانگ له‌وه‌پێش له سیمیناری کۆمیته‌ی شاره‌کاندا پێشکه‌شم کرد نووسراوه. من پێم وایه ئه‌م باسه یه‌کێکه له ئه‌ڵقه گرنگه‌کانی به‌ره‌وپێشچوونی کۆمۆنیزمی کرێکاری، چ له‌نێو حیزبی کۆمۆنیست و چ له ئاستێکی به‌رین له‌نێو بزووتنه‌وه‌ی کرێکاریی ئێران و ئه‌نجامه عه‌مه‌لییه‌کانی ئه‌گه‌ر په‌یگیرانه ڕه‌چاو بکرێن، ده‌توانێ سیمای سیاسی و جێگاوشوێنی عه‌مه‌لیی حیزبی کۆمۆنیستی ئێران بگۆڕێت. دیاره باسی ئه‌ندامه‌تیی کرێکاران گۆشه‌یه‌که له نه‌به‌ردێکی به‌رینتر بۆ کۆمۆنیزمی کرێکاری. باسی ئه‌ندامه‌تیی کرێکاران سه‌ره‌نجام به هه‌موو لێکدانه‌وه و شیکردنه‌وه‌یه‌کی سیاسی که ده‌یانگرێته‌به‌ر، ده‌گه‌ڕێته‌وه سه‌ر مه‌سه‌له‌ی "ئه‌ندامه‌تی"، که مه‌سه‌له‌یه‌کی په‌یوه‌ست به "په‌یڕه‌وی ناوخۆ"وه‌یه. ئه‌و هه‌نگاوه دیاریکراوانه که به‌پێی ئه‌م باسه دیاری ده‌کرێن، ڕه‌نگه خۆی له خۆیدا ئاڵوگۆڕی بنه‌ڕه‌تی پێک نه‌هێنێت، به‌ڵام من هیوام وایه ئه‌م باسه کار بکاته سه‌ر ڕوانینمان بۆ حیزب و ئه‌و ڕه‌خنه گشتییه که به‌نێوی کۆمۆنیزمی کرێکاری باسی ده‌که‌ین، به‌هێز بکات.\nچه‌ندین ساڵه حیزبی کۆمۆنیست به دانسقه "کرێکاریبوونه‌وه‌ی" کردووه‌ته ئامانجی خۆی، به‌درێژایی چه‌ند ساڵی ڕابردوو هه‌وڵم داوه بۆ تێکۆشه‌رانی حیزب ئه‌وه ڕۆشن بکه‌مه‌وه که پێویستییه‌کانی ئه‌م ئاڵوگۆڕه کامانه‌ن؟ ئه‌گه‌ر بمه‌وێت کرۆکی ئه‌م باسانه له چه‌ند ڕسته‌یه‌کدا به‌یان بکه‌م، ئه‌وه‌یه: سۆسیالیزمی کرێکاری بزووتنه‌وه‌یه‌کی زیندووی ناڕه‌زایه‌تی له کۆمه‌ڵگای سه‌رمایه‌داریدایه، که پێبه‌پێی ئه‌و شته‌ی خۆی ناوناوه بزووتنه‌وه‌ی کۆمۆنیستی له‌سه‌ر ڕه‌وتی تایبه‌تیی خۆی به‌ره‌و پێش هاتووه و خاوه‌نی چاره‌نووسی سه‌ربه‌خۆی بووه. پێکهێنانی حیزبێکی کۆمۆنیستی کرێکاری، یانی ڕێکخستنی ئه‌و سۆسیالیزمه کرێکارییه وه‌ک حیزبێکی سیاسیی مارکسیستی، یانی حیزبییه‌تپێدانی بزووتنه‌وه‌یه‌ک که هه‌ر ئێستا (ئه‌گه‌رچی بێسه‌روسامانه و خۆڕێکخستنی ناوخۆیی لاوازه) بوونی هه‌یه.\nچه‌پی تا ئێستا مه‌سه‌له‌که ئاوا نابینێت. بۆ ئه‌وان بزووتنه‌وه‌ی سۆسیالیستی ئه‌و کۆمه‌ڵه ڕێکخراو و حیزبه سیاسییانه‌ن که به‌نێوی سۆسیالیزم و کۆمۆنیزم چالاکی ده‌که‌ن، هه‌ر ڕه‌وتێک ڕه‌نگه ئه‌م یان ئه‌و ده‌سته له حیزب و ڕێکخراوه‌کان (به هه‌ندێک سه‌نگ و پێوانه که زیاتر عه‌قیده‌تی و فیرقه‌یین) له چوارچێوه‌ی "بزووتنه‌وه‌ی کۆمۆنیستی"دا حیساب بکات یان نه‌یکات. به‌ڵام به هه‌ر حاڵ تا باسی "بزووتنه‌وه‌ی کۆمۆنیستی" ده‌که‌ن، په‌نجه بۆ کۆمه‌ڵێک حیزب و ڕێکخراوه ڕاده‌دێرن به‌رانبه‌ر به‌م حیزب و ڕێکخراوانه، چینی کرێکار و بزووتنه‌وه‌ی "خۆڕسک"ی ئه‌و چینه ده‌ستنیشان ده‌کرێت، له‌م بۆچوونانه‌دا بزووتنه‌وه‌ی سۆسیالیستیی چینی کرێکار تا ئه‌و جێگایه ئیمکانی هه‌یه که ئه‌م حیزبانه کاریان کردبێته سه‌ری و ڕێکیان خستبێت. ئه‌مانه دیاره وجودی بزووتنه‌وه‌یه‌کی سۆسیالیستیی کرێکاری له ده‌ره‌وه‌ی ئه‌م حه‌ره‌که‌ته حیزبییه به‌فه‌رمی ناناسن. \nهه‌م جێگا و شوێنی ئێستای چینی کرێکار و بزووتنه‌وه‌ی به ناو کۆمۆنیستی و هه‌م مێژووی سه‌رهه‌ڵدانی مارکسیزم و کۆمۆنیزمی کرێکاری، وه‌رشکسته‌یی ئه‌م پێشداوه‌رییه بۆرژوایییه ده‌رده‌خه‌ن، مانیفێستی کۆمۆنیست خۆی له‌جه‌رگه‌ی سۆسیالیزمێکی کرێکاریی زیندووی مه‌وجود له سه‌ده‌ی نۆزده‌هه‌مدا ڕاگه‌یاندرا. مارکس و ئه‌نگڵس ته‌نانه‌ت ناوی به‌یاننامه‌که‌ی خۆیانیان له ناوێک وه‌رگرت که کرێکاران له بزووتنه‌وه‌ی سۆسیالیستی خۆیانیان نابوو، وه جه‌ختیان کرد که وشه‌ی "کۆمۆنیست" بۆیه به‌کار ده‌به‌ن، هه‌تا خۆیان له سۆسیالیزمی ناکرێکاریی سه‌رده‌می خۆیان جیا بکه‌نه‌وه و نیشانی بده‌ن، سه‌ربه‌و بزاڤه کرێکارییه‌ن، که به ناوی کۆمۆنیزم له کۆمه‌ڵدا هه‌یه بۆ مارکسیزم. ناڕه‌زایه‌تیی سۆسیالیستیی چینی کرێکار له کۆمه‌ڵی سه‌رمایه‌داریدا، پێشفه‌رزێکی بابه‌تیی مه‌وجود بوو، ئه‌وان به‌ته‌مای دا‌هێنانی بزووتنه‌وه‌یه‌کی وا نه‌بوون که تا ئه‌و کاته که‌س نه‌ی دیبێ و نه‌ی بیستبێت، به‌ڵکوو خۆیانیان به خاوه‌ن بیر و ڕێکخه‌ری ئه‌و سۆسیالیزمه کرێکارییه ده‌زانی که به‌کرده‌وه له کۆمه‌ڵدا هه‌بوو. ئه‌مڕۆ پاش سه‌د و په‌نجا ساڵ که له تێکۆشانی مارکسیسته‌کان تێپه‌ڕ ده‌بێت، پاش نزیکه‌ی سه‌د و په‌نجا ساڵ که تیۆری مارکسیزم به شێوه‌ی جۆراوجۆر و یه‌ک له‌وانه له‌نێو جه‌رگه‌ی شۆڕشه مه‌زنه‌کاندا له‌ناوخۆی بزووتنه‌وه‌ی کرێکاریدا جێگر بووه. سۆسیالیزمی کرێکاری ئیتر به شێوه‌ی ته‌بیعی، مه‌یلی به‌ره‌و مارکسیزمه و له مارکسیزم ئیلهام وه‌رده‌گرێت. بۆ ده‌وره‌یه‌ک و له هه‌ندێک قۆناغدا له وڵاتانی جۆراوجۆر، حیزبه مارکسی و کۆمۆنیستییه‌کان به شێوه‌یه‌کی واقیعی، حیزبی ڕێکخه‌ری ئه‌و سۆسیالیزمه کرێکارییه بوون. مێژووی حیزبی سۆسیالیزم و مێژووی کۆمه‌ڵاتی و چینایه‌تی سۆسیالیزم هه‌میشه وه‌ک ئێستا لێک جیا و پێک نامه‌ربووت نه‌بوون. به‌ڵام ئه‌مڕۆ ئێمه له مه‌وقیعیه‌تێکی ته‌واو جیاوازداین، ڕه‌وتی حیزبی به ناو کۆمۆنیستی و سۆسیالیستی به هه‌موو لق و فیرقه‌کانییه‌وه ئیتر په‌یوه‌ندییه‌کی ڕاسته‌وخۆی به‌م بزووتنه‌وه سۆسیالیستییه کرێکارییه‌وه نییه. ناڕه‌زایه‌تیی کرێکار له دژی سه‌رمایه‌داری، که پێبه‌پێی گه‌شه و په‌ره‌گرتنی سه‌رمایه‌داری تووندتر بووه‌ته‌وه و ئه‌مڕۆ کێشمه‌کێشی سه‌ره‌کییه له سه‌رتاپای سه‌رمایه‌داریدا، ئیتر هه‌رچی که‌متر و که‌متر ده‌خاڵه‌تی ئه‌م ڕه‌وته حیزبییانه‌ی تێدایه. ئێمه ئیتر ده‌بێ باسی دوو بزووتنه‌وه بکه‌ین، دوو بزووتنه‌وه به پاڵپشتی چینایه‌تیی جیاوازه‌وه، به ئامانجی جیاوازه‌وه، به چاره‌نووس و داهاتووی جیاوازه‌وه و به مه‌سه‌له و گیروگرفتی جیاوازه‌وه.\nکۆمۆنیزمی کرێکاری واقیعه‌تێکی کۆمه‌ڵایه‌تی و سونه‌ت و نه‌ریتێکی زیندووی خه‌باتکارانه‌یه، ڕه‌وتێکی کۆمه‌ڵایه‌تییه ڕێک هه‌ر وه‌ک لیبراڵیزمی بۆرژوایی که واقیعیه‌تێکی کۆمه‌ڵایه‌تییه. ئه‌م سونه‌ت و نه‌ریتانه ده‌که‌ونه پێش حیزبه سیاسییه‌کان، زانستی سیاسیی بۆرژوایی حیزب به کۆمه‌ڵێک له ئه‌فراد ده‌زانێت که بۆ وه‌دیهێنانی ئامانجی هاوبه‌ش له‌ده‌وری یه‌ک کۆبوونه‌ته‌وه، بۆ مارکسیزم حیزب ڕێکخراوی تێکۆشه‌رانی نه‌ریتێکی خه‌باتکارانه و بزووتنه‌وه‌یه‌کی کۆمه‌ڵایه‌تییه. لیبرالیزم ده‌توانێت له ده‌وره‌یه‌کدا حیزبێک نوێنه‌رایه‌تییه‌که‌ی بکات یان نه‌ی کات، به‌ڵام مادام پایه بابه‌تییه کۆمه‌ڵایه‌تییه‌کانی هه‌بن، نه‌ریتی لیبرالیزم وه‌ک ڕه‌وتێکی زیندووی نێو بۆرژوازی ده‌مێنێته‌وه و هه‌ر جاره حیزبێکی لیبراڵی تازه دێنێته کایه‌وه. هه‌ر بابه‌تی ئه‌مه، بۆ ناسیۆنالیزم و ڕێفۆرمیزمی بۆرژوایی و بۆ هه‌موو مه‌یله کۆمه‌ڵایه‌تییه‌کانی تریش ده‌گونجێت. هه‌موو که‌س به ئاسانی له‌وه ده‌گات که بۆ نموونه، به‌ره‌ی میللی و هه‌موو ڕێکخراوه‌کانی ناو ئه‌و به‌ره‌یه له نه‌ریتی لیبرالیزم و ناسیۆنالیزمی ئێرانییه‌وه سه‌ریان هه‌ڵدا و شکڵیان گرت. به‌ڵام ئه‌م نه‌ریتانه نه له‌گه‌ڵ به‌ره‌ی میللی سه‌ریان هه‌ڵداوه و نه له‌گه‌ڵ ئه‌ویش کۆتایییان پێ دێت. له بابه‌ت کۆمۆنیزمی کرێکاریشه‌وه هه‌ر ئه‌مه هه‌یه، نه‌ریتی کۆمۆنیزمی کرێکاری که ئینته‌رناسێوناڵی یه‌که‌م و بۆڵشه‌ڤیزم و شۆڕشه‌کانی ئه‌ڵمانیا و ڕووسیای به‌خۆیه‌وه دیوه، ده‌مێکه نه‌یتوانیوه پارتگه‌لی سیاسیی جیددی شکڵ پێ بدات. ده‌کرێت باسی هۆیه‌کانی ئه‌م نه‌توانینه بکه‌ین، به‌ڵام ئه‌م نه‌توانینه هیچ ئاڵوگۆڕێک له‌و واقیعیه‌ته‌دا پێک ناهێنێت که کۆمۆنیزمی کرێکاری ڕه‌وتێکی خه‌باتکارانه‌ی واقیعی و مه‌وجوده له کۆمه‌ڵدا.\nئه‌ندامه‌تیی کرێکاران، گه‌ڵاڵه‌ی مه‌سه‌له‌که\nئه‌وه که ئێمه له حیزبی کۆمۆنیستی ئێراندا ده‌بێت ئه‌مڕۆ مه‌سه‌له‌ی "ئه‌ندامه‌تیی کرێکاران" بده‌ینه به‌ر باس و بۆ ئاسانکردنه‌وه‌ی ئه‌ندامه‌تیی کرێکاران له حیزبدا ڕێگاچاره بدۆزینه‌وه، خۆی نیشانه‌ی ناکۆکی و پێچه‌وانه‌بوونێکی بنه‌ڕه‌تییه. ده‌بوو مه‌سه‌له‌که به پێچه‌وانه‌ی ئه‌مه بوایه. حیزبی کۆمۆنیست به‌پێی پێناسه‌ی خۆی و به‌پێی چاوه‌ڕوانیی ئاسایی هه‌ر که‌سێک که جارێک مانیفێستی کۆمۆنیستی خوێندبێته‌وه، ده‌بوو حیزبێکی کرێکاری بێت. ئه‌گه‌ر له‌نێو ئێمه‌دا قسه‌یه‌ک له‌سه‌ر ئه‌ندامه‌تی دێته گۆڕ، ده‌بوو باسی مه‌رجه‌کان و پێویستییه‌کانی ئه‌ندامه‌تی غه‌یری کرێکاران له حیزبی کرێکاریماندا بێت. ئه‌م ناکۆکییه ده‌بێت هه‌موو ئه‌ندامێکی حیزبی کۆمۆنیست ڕاچه‌ڵه‌کێنێ و بیخاته سه‌ر بیرکردنه‌وه.\nهه‌ندێک له هاوڕێیان مه‌سه‌له‌ی ئه‌ندامه‌تیی کرێکاران له حیزبدا وه‌ک نیشانکردێکی ئاماری چاو لێ ده‌که‌ن، سه‌دی چه‌ندی ئه‌ندامانی حیزب کرێکارن؟ خودی ئه‌وه که هاوڕێیان ئه‌م پێوانه‌یه له‌به‌رچاو بگرن هه‌ڵبه‌ت زۆر باشه، به‌ڵام هێنانه‌خواره‌وه‌ی مه‌سه‌له‌که هه‌تا ئاستی ئاماره‌کان و سه‌دی چه‌ند، به حیسابی ئامار و ژماره سه‌ر ده‌شێوێنێت، ژماره‌ی ئه‌ندامانی کرێکار له‌چاو ئه‌ندامانی غه‌یره کرێکار له حیزبدا، له سه‌ره‌تای پێکهاتنییه‌وه هه‌تا هاتووه زیادی کردووه. ئه‌مڕۆ حیزبی کۆمۆنیست له‌م بابه‌ته‌وه گه‌یشتۆته پله‌یه‌ک که له‌نێو چه‌پی ڕادیکاڵی ئێران له ده‌یان ساڵی ڕابردوودا بێوێنه‌یه. ده‌کرێت بڵێین زۆربه‌ی هه‌ره‌زۆری ئه‌و غه‌یره کرێکارانه‌ی له‌م ساڵانه‌دا بوونه‌ته ئه‌ندامی حیزب، له‌و هاوڕێیانه‌ن که له گه‌ل ڕێکخستنی حیزبی کۆمۆنیست کاریان ده‌کرد، به‌ڵام له مافی ئه‌ندامه‌تی به‌هره‌مه‌ند نه‌بوون، به‌ڵام له‌نێو ئه‌و هاوڕێیانه‌دا که پاش پێکهاتنی حیزب به ئێمه‌وه په‌یوه‌ست بوون، زۆربه‌ی زۆریان هاوڕێیانی کرێکارن له ڕاستیدا، به تایبه‌ت له سێ چوار ساڵی ڕابردوودا ڕووناکبیران و غه‌یره کرێکاران به ڕێژه‌یه‌کی زۆر که‌م داواکاری ئه‌ندامه‌تی له حیزبی کۆمۆنیستی ئێراندا بوون، له حاڵێکدا ڕووهێنانی کرێکاران به‌ره‌و کاری ڕێکخراو له گه‌ڵ حیزبی کۆمۆنیستدا گه‌لێک په‌ره‌ی گرتووه.\nئه‌م ڕه‌وتانه هه‌موویان موسبه‌ت و دڵخوازن، ئه‌مانه نیشانه‌ی توانایی بیلقووه‌ی حیزبی کۆمۆنیستی ئێرانن بۆ گۆڕان به حیزبێکی به ڕاستی کرێکاری. به‌ڵام باسی ئه‌ندامه‌تیی کرێکاران، ئه‌م ئاماره شێنه‌یی و ساده‌یه‌ی مه‌به‌ست نییه. دواتر نیشانی ده‌ده‌م که چۆن ئه‌م ڕووهێنانه‌ی کرێکاران به‌ره‌و حیزب هێشتا له جه‌رگه‌ی سیاسه‌ت و سیسته‌مێکی ئه‌نداموه‌رگرتندا به‌ره‌و پێش ده‌چێت، که خۆی له بنه‌ڕه‌تدا ناکرێکارییه. بۆیه هه‌ر خودی ئه‌م ڕه‌وته‌ش به‌کرده‌وه له هه‌ر چه‌شنه مانا و ناوه‌ڕۆکێکی جیددیی چینایه‌تی داده‌ته‌کێت. به‌ڵام لێره‌دا ته‌نیا سه‌رنجی هاوڕێیان بۆ ئه‌وه ڕاده‌کێشم که مه‌سه‌له‌ی ئه‌ندامه‌تیی کرێکاران ئه‌وه نییه که تاکتاکی کرێکاران بێنینه نێو حیزب و بیان که‌ینه ئه‌ندام، به‌و مانایه‌ی ئه‌مڕۆ تێی ده‌گه‌ین، به‌ڵکوو قسه له‌سه‌ر په‌ره‌پێدانی به‌رینایی مه‌وجودییه‌تی حیزبه به جۆرێک که چالاکیی کرێکاری کۆمۆنیست، هه‌ر له‌و جێگایه‌ی ئه‌مڕۆ ئه‌و چالاکییه به ڕێوه ده‌چێت، بگرێته به‌ر و بیکاته به‌شێک له خۆی. به وته‌یه‌کی تر له باسی ئه‌ندامه‌تیی کرێکاراندا قسه له‌سه‌ر ڕوانینێکی تره بۆ مانای ئه‌ندامه‌تی و حیزبییه‌ت، به جۆرێک که ئه‌و خه‌باته کۆمۆنیستی و ڕادیکاڵه کرێکارییه‌ش که هه‌ر ئێستا له په‌یوه‌ندییه‌کی ته‌نگاته‌نگ له گه‌ڵ حیزبدا به‌ره‌و پێش ده‌چێت، هه‌رس بکاو بیکاته شێوازی سه‌ره‌کی خۆنواندنی حیزب له‌په‌نا ئامار و ژماره‌ی ئه‌و کرێکارانه‌ی هاتوونه‌ته نێو حیزب، فاکتی گه‌لێک گرنگتریش هه‌ن که به‌داخه‌وه هێشتا به‌و جۆره‌ی بایه‌د و شایه‌ده له حیساباتی ئێمه‌دا له‌به‌رچاو نه‌گیراون و کاریان نه‌کردۆته سه‌ر بیرکردنه‌وه‌ی ڕێکخستن و نه‌ریته حیزبییه‌کانمان. نموونه‌یه‌ک له‌م فاکتانه، شکڵگرتنی گورزێکی به‌رین له کرێکارانی کۆمۆنیست و تێکۆشه‌ری خه‌باتی ناڕه‌زایه‌تیی کرێکارییه که به ته‌واوی ئیلهام له حیزب وه‌رده‌گرن و ئه‌گه‌ر به‌کرده‌وه په‌یوه‌ندی زۆر نزیکیان له گه‌ل ئێمه نییه، له‌به‌ر بێمه‌یلبوونیان نییه. جاری وایه ده‌نگوباسی چالاکی ئه‌م هاوڕێیانه بۆ ڕێکخه‌رانی حیزبی سه‌رسووڕهێنه‌ره. حیزبی ئێمه نه‌ک هه‌ر هێشتا نه‌یتوانیوه کوللی بزاوتی سۆسیالیستیی ڕادیکاڵی کرێکاران له‌نێو خۆیدا کۆ بکاته‌وه، به‌ڵکوو ته‌نانه‌ت ئه‌و به‌شه له تێکۆشه‌ران و هه‌ڵسووڕاوانی ئه‌م سۆسیالیزمه کرێکارییه‌شی که خۆیان هۆشیارانه له حیزب به نزیک ده‌زانن و پێی پابه‌ندن، به‌زۆری له ده‌ره‌وه‌ی سنووره حوقووقییه‌کانی حیزب ڕاگرتووه.\nبه وته‌یه‌کی تر، حیزبی کۆمۆنیستی ئێران هه‌ر ئێستا له دوو به‌ش پێک هاتووه، به‌شی فه‌رمی، سه‌رژمێرکراو و به‌ئه‌ندام وه‌رگیراو، ئه‌مه ئه‌و به‌شه‌یه که به شێوه‌ی ئاسایی پێی ده‌گوترێت حیزب. له‌م به‌شه‌دا تانوپۆی ناکرێکاری هێشتا زاڵه. به‌شی دووه‌م هێزێکی نافه‌رمی زۆر به‌رینتره که له کرێکارانی کۆمۆنیست و ڕابه‌رانی بزووتنه‌وه ناڕه‌زایه‌تییه‌کان پێک هاتووه و به‌بێ ئه‌وه‌ی ئه‌ندامی حیزب بن، سیاسه‌ته‌کانی حیزب به‌ره‌و پێش ده‌به‌ن و به شکڵ و شێوه‌ی غه‌یره ئه‌ساسنامه‌یی و به ڕواڵه‌ت به‌بێ ڕێوڕه‌سمی دیاریکراو له گه‌ڵ حیزب په‌یوه‌ند ده‌گرن. توانستی واقیعی حیزبی ئێمه له هه‌ر قۆناغێکدا به‌رهه‌می هه‌ردوو به‌شه‌که‌یه، به‌ڵام حیزب به شێوه‌ی فه‌رمی به‌داخه‌وه ته‌نیا ئه‌وه‌ی یه‌که‌مه، ئه‌م دوو لایه‌نییه له هه‌موو جێگایه‌کی ئێراندا هه‌یه، به‌ڵام کوردستان جێگایه‌که که ده‌کرێت به زه‌قترین شێوه ئه‌م حه‌قیقه‌ته و ئه‌م ناکۆکییه ببینیت. ئه‌ندامه‌تیی کرێکاران به مانای ئه‌وه نییه که ژماره‌ی کرێکارانی به‌شی یه‌که‌م (ئه‌و به‌شه‌ی ئه‌مڕۆ ڕه‌سمییه‌تی په‌یدا کردووه) به شێوه‌ی خه‌تی زیاد بکات، ئه‌گه‌رچی لێره‌شدا ده‌بێت به‌بێ هیچ ئه‌ملا و ئه‌ولایه‌ک کرێکاران زیاتر بن، به‌ڵکوو به مانای به‌فه‌رمیناسینی ئه‌م به‌شه‌ی دووه‌م و په‌ره‌پێدانی ئه‌ندامه‌تی حیزبییه، هه‌تا ئه‌و ڕێکخراوه به‌رینه کرێکارییه ده‌گرێته به‌ر که له ده‌ره‌وه‌ی سنووره‌کانی ئه‌مڕۆی حیزبه. کرێکاریبوونه‌وه‌ی حیزبی کۆمۆنیست یانی کرێکاریبوونه‌وه‌ی پراتیکی ئه‌و حیزبه، یانی ئه‌وه که پراتیکی کرێکاری کۆمۆنیست له‌به‌رانبه‌رکێی ڕاسته‌وخۆیدا به‌رانبه‌ر به سه‌رمایه، ببێته گرنگترین به‌شی پراتیکی حیزب، یانی تێگه‌یشتنێکی تر له حیزبییه‌ت، به جۆرێک که ئه‌م پراتیکه‌ی هه‌ر ئێستا به‌کرده‌وه هه‌یه و له گۆڕێدایه بگرێته به‌ر. هه‌لومه‌رجی ئێستا واقیعی نییه و له‌وه‌ش گرنگتر زیانه سه‌ره‌کییه‌که‌ی له‌وه‌دایه حیزب له‌و جێگا و شوێنه که خۆی له‌ده‌وری پراتیکی ئه‌م به‌شه کرێکارییه ڕێک بخا و کاریگه‌ریی شیاوی خۆی بکاته سه‌ر ئه‌م پراتیکه، مه‌حرووم ده‌کا. ئه‌م به‌شه کرێکارییه هه‌ر ئێستا به بڕوای من ئه‌ندامی حیزبی کۆمۆنیستی ئێرانه. ئه‌وه که ئه‌م به‌شه به‌رینه له باری حوقووقییه‌وه له‌ده‌ره‌وه‌ی سنووره‌کانی حیزب ماوه‌ته‌وه، به ڕاده‌یه‌کی زۆر تا ئێره‌ش ڕه‌وتی پته‌وبوونه‌وه‌ی کۆمۆنیزمی کرێکاری له حیزبدا شێنه‌یی کردۆته‌وه و کۆسپی خستۆته سه‌ر ڕێگای ئاڵوگۆڕپێدانی حیزبی ئێمه به حیزبی کۆمۆنیستی کرێکاران، ئه‌م دۆخه ده‌بێت کۆتایی پێ بهێنرێت.\nبۆ ڕۆشنکردنه‌وه‌ی چوارچێوه‌ی ئه‌م باسه ده‌بێت ئاماژه به چه‌ند خاڵی تریش بکه‌م:\nیه‌که‌م، کاتێک باسی حیزبی کرێکاری ده‌که‌ین مه‌به‌ست حیزبێک نییه که حه‌تمه‌ن کۆمه‌ڵانی کرێکاری هه‌روا له په‌یوه‌ند له گه‌ڵ خۆیدا ڕێک خستبێت (شتێکی وه‌ک مه‌وقیعیه‌تی سۆسیال دیموکراسیی ئه‌ورووپا هه‌تا پێش قه‌یرانی ده ساڵی ئه‌م دواییه) ئه‌مه بۆ کۆمۆنیزمی شۆڕشگێڕ له‌ده‌وره‌ی تایبه‌تدا ئیمکانی هه‌یه، ئه‌و شته‌ی ئێمه مه‌به‌ستمانه ئه‌وه‌یه که حیزبی کۆمۆنیست ده‌بێت به هه‌ر حاڵ هه‌تا ئه‌و جێگایه که وه‌ک حیزبێکی سیاسی مه‌وجودییه‌تی هه‌یه و چالاکی ده‌کات، ڕێکخه‌ر و کۆکه‌ره‌وه‌ی تێکۆشه‌رانی بزووتنه‌وه‌ی ناڕه‌زایه‌تیی چینی کرێکار و ڕابه‌رانی کرێکاران بێت، حیزبی کۆمۆنیست ده‌بێت حیزبی مه‌یلێکی کرێکاری بێت. ده‌بێت حیزبێک بێت له‌شوێنی ناڕه‌زایه‌تیی کرێکارییه‌وه هه‌ستابێ و ده‌رگیری ئه‌و ناڕه‌زایه‌تییه بێت، بینای سه‌ره‌کی و چالاکییه سه‌ره‌کییه‌که‌ی ده‌بێت له به‌شی پێشڕه‌و و کۆمۆنیستی خودی کرێکاران پشتئه‌ستوور بێت. دیاره له‌م حیزبه‌دا شۆڕشگێڕانی کۆمۆنیست له‌نێو هه‌ر چینێکه‌وه هه‌ستابن جێگایان ده‌بێته‌وه، به‌ڵام بڕبڕه‌پشت و ڕایه‌ڵ و پۆی ئه‌و حیزبه به شێوه‌یه‌کی سه‌ره‌کی، ده‌بێت له خودی کرێکاران پێک بێ و مه‌یدانی ئه‌سڵیی پراتیکی حیزب ده‌بێت له‌و جێگایه بێت که کرێکارانی کۆمۆنیست و حیزبیی له جه‌رگه‌ی ناڕه‌زایه‌تی کرێکاریدا به‌رانبه‌ر به سه‌رمایه و سه‌رمایه‌داری تيکه‌ڵ به جه‌ماوه‌ری کرێکاران ده‌بن.\nدووه‌م، ئه‌م باسه‌ی من جیاوازییه‌کی گرنگی له گه‌ڵ باسی که‌سانێک هه‌یه، که ئه‌مڕۆ حیزب به حیزبی "پێشه‌نگ"ی چینی کرێکار داده‌نێن. من ناکۆکیم له‌گه‌ڵ ده‌سته‌واژه‌ی "پێشه‌نگ"دا نییه، به‌ڵکوو له‌گه‌ڵ تێگه‌یشتن له‌و ده‌سته‌واژه‌یه‌یه. لایه‌نگرانی ئه‌م فۆرموولبه‌ندییه له ده‌وره‌ی ئێمه‌دا به‌پێی نه‌ریت به‌دووی ڕێکخستنی ڕووناکبیران ده‌که‌ونه‌وه و له‌م فۆرمووله‌دا مۆڵه‌تنامه‌یه‌ک بۆ پێکهێنانی پارتگه‌لی چه‌پی ناکرێکاری ده‌بیننه‌وه. بۆ ئه‌مانه پێشه‌نگ هێشتا پێشه‌نگێکی عه‌قیده‌تییه و هێشتا ده‌گه‌ڕێته‌وه سه‌ر توێژی خوێنده‌واری کۆمه‌ڵ. باسی من له باره‌ی پێشڕه‌و و ڕابه‌رانی عه‌مه‌لیی چینی کرێکاره‌وه، ئه‌و کرێکاره کۆمۆنیستانه‌ی له‌به‌رچاوه که هه‌ر ئێستا وه‌ک ڕابه‌رانی ناڕه‌زایه‌تیی کرێکاری و موبه‌لیغ و ڕێکخه‌ری سۆسیالیزمی کرێکاری چالاکی ده‌که‌ن، ئه‌مانه ده‌بێت بڕبڕه‌پشتی هه‌ر حیزبێک بن که به ناوی کۆمۆنیست چالاکی ده‌کات.\n"چه‌پی ڕادیکاڵ" و کرێکاران\nئه‌و کۆسپانه‌ی له‌سه‌ر ڕێگای ئێمه، وه‌ک حیزبی کۆمۆنیستی ئێران، بۆ ئاڵوگۆڕپێدانی به حیزبێکی به‌کرده‌وه کرێکاری هه‌ن، به‌رهه‌می ڕه‌وتێکی دوورودرێژی مێژوویین. ئه‌مانه ڕه‌نگدانه‌وه‌یه‌کن له جیایی مێژوویی و گشتیی چه‌پی ڕادیکاڵی ئێران له چینی کرێکار و هه‌ر وه‌ک گه‌لێ جار و به شێوه‌ی جۆراوجۆر دووپاتم کردۆته‌وه. هه‌ر پێشڕه‌وییه‌کی ئێمه له گره‌وی دابڕانی فیکری و سیاسی و عه‌مه‌لیماندا له‌م چه‌په ڕادیکاڵه‌یه. ئێمه له‌سه‌ر ئه‌م ڕه‌وته به‌ره‌و پێش چووین، بۆیه له هه‌موو ڕه‌خنه‌یه‌کدا که له چه‌پی ڕادیکاڵی ده‌گرین، لێره و له‌وێ ده‌بێت به هێنانی هه‌ندێک تێبینی باسی جیاوازییه‌کانی حیزبی ئێمه له‌گه‌ڵ ئه‌و ڕه‌وته بکه‌ین. من له کۆتایی باسه‌که‌مدا باسی ئه‌م جیاوازییانه ده‌که‌م، چونکه به بڕوای من چاره‌نووسی حیزبی ئێمه هه‌تا ئێستاش هه‌ر وێکچوونه‌کان دیاریکه‌ری بوون نه‌ک جیاوازییه‌کان. مه‌سه‌له‌ی ئه‌ندامه‌تیی کرێکاران و په‌یوه‌ندیی عه‌مه‌لیی حیزب له‌گه‌ڵ کرێکاران، یه‌کێک له‌و نموونانه‌یه که ئێمه خه‌ریکین تاوانی ڕه‌چاوکردنی باوه‌ڕ و ئه‌زموون و پێشینه‌ی چه‌پی ناکرێکاری ده‌بژێرین.\nمه‌به‌ستی من له چه‌پی ڕادیکاڵ له‌م باسه‌دا هه‌موو ئه‌و مه‌یله شێوه سۆسیالیستییه‌یه که دوابه‌دوای شکستی هێزه ته‌قلیدییه‌کانی ئۆپۆزیسێونی ئێران، به‌ره‌ی میللی و حیزبی توده و به‌تایبه‌ت دوابه‌دوای ئاڵوگۆڕه ئابوورییه‌کانی ئه‌نجامی "ڕێفۆرمی زه‌وی" له ئێران پێک هات، ڕێبازی چریکی و پاشان خه‌تی ٣ و له‌په‌نای ئه‌مانه‌دا گورزێکی به‌رینتر له گرووپه ماویست و لیبراڵ چه‌په‌کان، ئه‌و شکڵ و شێوه سازمانییه بوون که نوێنه‌ری سه‌رهه‌ڵدانی ئه‌م چه‌په ڕادیکاڵه بوون، به‌ڵام هه‌ر لێره‌دا ئه‌وه بڵێم که چوارچێوه‌ی گشتیی باسه‌که‌ی من بۆ ڕه‌خنه‌گرتن له په‌یوه‌ندیی چه‌پی ڕادیکاڵ له‌گه‌ڵ کرێکاران، له چوارچێوه‌ی بازنه‌ی سیاسیی ئێراندا نامێنێته‌وه. ئه‌م ڕه‌وته له ئاستی جیهانیدا (ئه‌گه‌ر باسی ئه‌و گرووپانه نه‌که‌ین که له ده‌وره‌کانی پێشتردا له کۆمێنترن دوور که‌وتبوونه‌وه) له ناوه‌ڕاستی په‌نجاکانی زایینییه‌وه به‌ره‌به‌ره به ڕه‌خنه‌گرتن له به‌ناو خه‌تی فه‌رمیی کۆمۆنیزم، که حیزبی کۆمۆنیستی سۆڤێت نوێنه‌ری بوو، شکڵیان گرت. ترۆتسکیزم، ماویزم و چه‌پی نوێ سه‌رچاوه سه‌ره‌کییه‌کانی سه‌رهه‌ڵدانی ئه‌م چه‌په ڕادیکاڵه بوون. ئه‌م ڕه‌وتانه ئه‌مڕۆ ئیتر مه‌وزوعییه‌تی خۆیانیان له‌ده‌ست داوه و فه‌وتاون. له ناوه‌ڕاستی شه‌سته‌کانه‌وه هه‌تا نیوه‌ی دووه‌می حه‌فتاکان ده‌وره‌ی چالاکی و ڕه‌ونه‌قی ئه‌م ڕه‌وتانه بوون، ئه‌مانه‌ش له ڕوانگه‌ی جیایی له چینی کرێکاره‌وه تایبه‌تمه‌ندی له چه‌شنی چه‌پی ڕادیکاڵی ئێرانیان هه‌یه و دیاره کاریان کردۆته سه‌ر بۆچوون و پراتیکی ڕه‌وته ئێرانییه‌کان، به‌ڵام بۆ لێکدانه‌وه‌ی ئه‌م ڕه‌وتانه ده‌بێت ئه‌وه له‌به‌رچاو بگرین، که سه‌رچاوه‌ی چینایه‌تی و چوارچێوه‌ی کۆمه‌ڵایه‌تییان جیاواز بوو. چه‌پی ڕادیکاڵ له ئه‌ورووپای ڕۆژئاوا و ئه‌مه‌ریکا ده‌قاوده‌ق به‌ره‌نجام و نوێنه‌ری ئه‌و بزووتنه‌وه کۆمه‌ڵایه‌تییه و ئه‌و داخوازه چینایه‌تییانه نه‌بوو که له ئێران چه‌پی ڕادیکاڵ به‌ره‌نجام و نوێنه‌ریان بوو. بۆیه من باسه‌که‌ی خۆم له چوارچێوه‌ی چه‌پی ئێراندا ده‌که‌م، به‌تایبه‌ت که ئه‌مه‌یان له‌باره‌ی فۆرماڵ و ته‌قویمییه‌وه په‌یوه‌ندێکی ڕاسته‌وخۆتری له‌گه‌ڵ حیزبی کۆمۆنیستی ئێراندا هه‌یه.\nبه تاککه‌وتنه‌وه‌ی چه‌پی ڕادیکاڵی ئێران له چینی کرێکار، نه پێویستی به سه‌لماندن هه‌یه و نه جێگای سه‌رسوڕمانیشه. ئه‌م چه‌په له بۆشایییه‌کدا که به‌رهه‌می شکستی حیزبه نه‌ریتییه‌کانی ئۆپۆزیسێونی بۆر‌ژوایی ئێران واته، حیزبی توده و به‌ره‌ی میللی بوو، شکڵی گرت، که له‌نێو خودی ئامانجه دێرینه‌کانی باڵه‌کانی چه‌پ و ڕاستی بۆرژوازیی تازه‌پێگه‌یشتووی ئێراندا، نوێنه‌ری ڕێفۆرمیزم و ناسیۆنالیزم بوون. ڕه‌خنه‌ی چه‌پی ڕادیکاڵ به‌رانبه‌ر به‌م حیزبه نه‌ریتییانه ڕه‌خنه‌یه‌ک بوو له‌وه که ئه‌و حیزبانه ئاڵای ئه‌و ئامانجه بۆرژوایانه‌یان وه‌لا نابوو، وه شێوه و ڕه‌وشتی هێمنانه‌یان بۆ وه‌دیهێنانی ئه‌و ئامانجانه گرتبووه پێش. سه‌رهه‌ڵدانی چه‌پی ڕادیکاڵ به‌رهه‌می به‌ده‌سته‌وه‌گیرانی هه‌ر ئه‌م ئاڵایه بوو له لایه‌ن هێزێکی کۆمه‌ڵایه‌تیی دیکه‌وه، دیاره له هه‌لومه‌رجێکی ئابووری و سیاسی جیاوازدا چه‌قی خه‌بات بۆ ده‌ستکاریکردن و نۆژه‌نکردنه‌وه‌ی سه‌رمایه‌داریی ئێران و دابینکردنی سه‌ربه‌خۆیی سیاسی و ئابووری، له بۆرژوازییه‌وه بۆ ورده‌بۆرژوازی گوێزرایه‌وه. ئه‌م گوازتنه‌وه‌یه له هه‌مان کاتدا به‌رئه‌نجامی هه‌ندێک ڕه‌وتی فیکریی چاره‌نووسساز له بزووتنه‌وه‌ی چه‌پ له ئاستی جیهاندا بوو، هه‌روه‌ها هه‌ندێک ئاڵوگۆڕی بنه‌ڕه‌تی له ئابووریی سیاسیی ئێراندا. من لێره‌دا ناتوانم بچمه سه‌ر ئه‌م باسانه، هه‌ر ئه‌وه‌نده ده‌ڵێم، "ڕێفۆرمی زه‌وی" و ئه‌و ئاڵوگۆڕه گرنگانه که له‌و پرۆسه‌یه‌دا له بینای ئابووریی ئێراندا و له قه‌واره‌ی چینایه‌تیی کۆمه‌ڵدا پێک هاتن، گرنگییه‌کی چاره‌نووسسازیان له توانه‌وه‌ی حیزبه نه‌ریتییه‌کان و شکڵپێدانی ئه‌م چه‌په نوێیه و پاڵپێوه‌نانیان به‌ره‌و داخوازیی ڕادیکاڵتر و شێوه و ڕه‌وشتی توندڕه‌وانه‌تر له خه‌باتی سیاسیدا هه‌بوو. له پاڵ ئه‌م ئاڵوگۆڕه ئابوورییه، دۆخی جیهانیی بزووتنه‌وه‌ی به‌ناو سۆسیالیستی و به تایبه‌ت سه‌رهه‌ڵدانی ماویزم و هه‌روه‌ها پۆپۆلیزم، ناسیۆنالیستی له ئه‌مه‌ریکای لاتین که هه‌ر کامیان به جۆرێک ستراتیژیی ناسیۆنالیزم و ڕێفۆرمیان له وڵاتانی ژێرده‌سته‌دا به‌یان ده‌کرد، ماته‌ریاڵی پێویست بۆ دیاریکردنی سیمای سیاسی و تیۆریی ئه‌م چه‌په نوێیه‌یان فه‌راهه‌م ده‌کرد.\nبه هه‌ر حاڵ ئه‌و شته‌ی ده‌بێت جه‌ختی له‌سه‌ر بکرێته‌وه، ئه‌وه‌یه که چه‌پی ڕادیکاڵی ئێران به‌م جۆره هه‌ر له بنه‌وه له ناوه‌ند و جه‌رگه‌ی ناڕه‌زایه‌تیی کرێکاریدا له‌دایک نه‌بوو و پێی هه‌ڵنه‌گرت. له ڕوانگه‌ی ئامانج و مه‌به‌سته‌کانه‌وه، ئه‌م چه‌په نوێنه‌ری مه‌یلێکی تایبه‌ت به‌ره‌و سۆسیالیزمی کرێکاری و هه‌ڵوه‌شاندنه‌وه‌ی خاوه‌ندارێتیی تایبه‌تی نه‌بوو. "خه‌باتی دژی ئیستیبدادی"، "دادوه‌ریی کۆمه‌ڵایه‌تی" و "سه‌ربه‌خۆیی له ئیمپریالیزم" ناوه‌ڕۆکی سیاسیی ئه‌م چه‌په بوو. له باری عه‌مه‌لییه‌وه پێکهاته‌ی ئه‌م چه‌په، تێکۆشه‌رانی، کادره‌کانی، مه‌یدانی چالاکی، زمانی، ئه‌رکه‌کانی و کارکرده‌کانی و سه‌ره‌نجام ئه‌و شکڵ و شێوانه‌ی بۆ خه‌بات پێشنیاری ده‌کردن، هه‌ر هه‌موویان له چینه کۆمه‌ڵایه‌تییه ناکرێکارییه‌کانه‌وه سه‌رچاوه‌یان ده‌گرت، که ئه‌و چه‌په ئاڵای ئامانجه‌کانیانی هه‌ڵگرتبوو. من دواتر ده‌گه‌ڕێمه‌وه سه‌ر ئه‌م لایه‌نه عه‌مه‌لییانه و نیشانی ده‌ده‌م که چۆن ئه‌م چه‌په که‌وایه‌ک بوو، به به‌ری ڕووناکبیرانی ناڕازیی بۆرژوازی دوورابوو، هه‌ر ئه‌وه‌نده ڕۆشنه که به‌جیامانه‌وه‌ی چینی کرێکار له‌م چه‌په، ئاسایی و چارهه‌ڵنه‌گر بووه، به درێژایی ده‌ورانی پێش شۆڕشی ٧٩ ته‌نانه‌ت په‌یوه‌ندییه‌کی به‌رچاو له نێوان ئه‌م چه‌په و ناڕه‌زایه‌تیی کرێکاری و نێوه‌ندی ئه‌و ناڕه‌زایه‌تییه‌دا نه‌بینراوه، به‌شی هه‌ره زۆری ئه‌م چه‌په به ئاشکرا ئه‌م جیایییه تیۆریزه ده‌کات. ماویست به جووتیاره‌که‌ی و چریکی شار به چیرۆکی مۆتۆڕی چکۆله و گه‌وره و شه‌ڕی چه‌کدارانه‌ی شۆڕشی ٧٩ یه‌که‌مین تێکهه‌ڵه‌نگوتنی واقیعی ئه‌م چه‌په له‌گه‌ڵ کرێکار، وه‌ک چینێکی کۆمه‌ڵایه‌تیی مێژوویی ده‌وره‌ی شۆڕش بوو، مێژووی چه‌سپاندنی ئه‌م جیایییه و به‌ناچار له مه‌یدان ده‌رچوونی ئه‌م چه‌په ڕادیکاڵه‌یه.\nئه‌گه‌ر ئه‌م چه‌په به خۆی ده‌گوت مارکسیست دوو هۆی سه‌ره‌کی هه‌بوو، یه‌که‌میان، مارکسیزم له ڕوانگه‌ی ئه‌وانه‌وه تیۆرییه‌ک (و له ڕاستیدا تاقه تیۆری مو‌عته‌به‌ر) بوو بۆ ئاڵوگۆڕی بار و دۆخێک که له ئارادا بوو به شێوه‌یه‌کی توندوتیژ. ئیده‌ی شۆڕش به مارکسیزمه‌وه گرێدراوه و هه‌ر که‌س که به درێژایی مێژووی ئه‌م چه‌رخه به‌شوێن ئاڵوگۆڕێکی له‌ناکاو و توندوتیژه‌وه بووبێت، ته‌نانه‌ت بۆ وه‌دیهێنانی ڕێفۆرمی ته‌واو بۆرژوایی، ناچار بووه له سیسته‌می فیکری خۆیدا جێگایه‌ک بۆ مارکسیزم بکاته‌وه. هه‌ر وه‌ک گوتم ماویزم و شێوه مارکسیسته‌کانی مه‌کته‌بی په‌ره‌نه‌گرتوویی به ئه‌ندازه‌ی کافی مارکسیزمیان کردبووه گه‌لی و میللی که بۆرژوازیی ناڕازیی وڵاتانی ژێرده‌سته بتوانێت ڕه‌چاوی بکات. ئه‌م وه‌زعه هه‌ڵبه‌ت ئه‌مڕۆ گۆڕاوه و ئه‌و "مارکسیستانه" که ئاوا هاتبوونه مه‌یدان، خه‌ریکن به خێرایی له مه‌یدان ده‌چنه ده‌ر، ئه‌مڕۆ ئیدی بۆ ڕووناکبیری وڵاتی ژێڕده‌سته نه مارکسیزم مۆده و نه شۆڕش. به‌ڵام له ده‌وره‌یه‌کدا که چه‌پی ڕادیکاڵی ئێران شکڵی گرت، مارکسیزم ته‌نیا ڕێگای وه‌ده‌ستهێنانی هه‌ر چه‌شنه ئیعتیبارێکی سیاسی وه‌ک ڕه‌وتێکی ڕادیکاڵ بوو.\nهۆی دووه‌م له‌وه‌دا که ئه‌م ڕه‌وته خۆی به مارکسیزمه‌وه هه‌ڵواسی، مه‌وقیعیه‌ت و جێگاوشوێنی چینی کرێکار له خودی ئێران و ڕووهێنانی به‌ره‌و مه‌یدانی سیاسی له کۆمه‌ڵدا بوو. چه‌پی ڕادیکاڵ چینی کرێکاری به بڕبڕه‌پشتی "گه‌ل"ه‌که‌ی خۆی دانابوو، ئه‌گه‌رچی گوێی نه‌ده‌دایه داخواز و پێویستییه‌کان و ئامانجه سه‌ربه‌خۆکانی ئه‌و چینه، سه‌رجه‌م خۆی به نوێنه‌ر و لایه‌نگری کرێکار (وه‌ک به‌شێک له گه‌ل) ده‌زانی، به ڕاده‌یه‌ک که ئه‌م چه‌په له سیاسه‌تی خۆیدا، جا به هه‌ر به‌یان و بۆچوونێکه‌وه جێگای بۆ کرێکار ده‌کرده‌وه، به هه‌مان ڕاده به‌ناچار ده‌بوو مارکسیزمیش به‌رێته نێو ده‌زگای فیکریی خۆیه‌وه.\nله ڕه‌وتی شۆڕشدا کرێکاران له چه‌پ نزیک بوونه‌وه، به‌ڵام هه‌ر ئه‌وه‌نده کرێکار مادام بزووتنه‌وه‌ی شۆڕشگێڕانه‌ی خۆی سه‌روسامانی نییه، مادام که حیزبی نییه، به‌رنامه‌ی نییه و خۆی به شێوه‌ی واقیعی و بیلفیعل ئاڵتێرناتیڤی سه‌ربه‌خۆی به‌رانبه‌ر به ده‌سه‌ڵاتی سیاسی دروست نه‌کردووه، ناچار چاو ده‌بڕێته ڕادیکاڵترین و چه‌پترین ئه‌و ڕه‌وتانه‌ی که له‌نێو کۆمه‌ڵ له ئارادان. هه‌ر ئه‌م میکانیزمه کرێکاران له هه‌موو وڵاتان به‌ره‌و باڵی چه‌پی بۆرژوازی ده‌بات. هۆی ئه‌م مه‌سه‌له‌یه ڕۆشنه، کرێکار نه‌ک به‌پێی ئاره‌زووی ته‌جریدی، به‌ڵکه به داخوازیی واقیعییه‌وه و بۆ باشبوونی ژیانی خۆی پێ ده‌نێته مه‌یدانی سیاسی. جێگاوشوێنی بابه‌تیی چینی کرێکار له به‌رهه‌مهێناندا به‌ناچاری وا ده‌کات، که هه‌موو چرکه و ساتێک به هیوای بچکۆله‌ترین ئاڵوگۆڕ، له‌نێو بزاوته سیاسییه‌کاندا یه‌کێکیان هه‌ڵبژێرێت. به‌ڵام ئه‌مه به مانای ئه‌وه نییه که ئه‌م ڕه‌وتانه ده‌که‌ونه جه‌رگه‌ی ناڕه‌زایه‌تیی کرێکاری و ده‌بنه حیزبی ته‌بیعی و ئاسایی کرێکاران، چه‌پی ڕادیکاڵی ئێران ته‌نانه‌ت ئه‌م هیوایه‌ی کرێکار و ئه‌م هاوجیهه‌تییه سیاسییه به‌ناچاره‌ی کرێکاریشی له ئێران وه‌کار نه‌خست، ئاسۆی ناسیۆنال ڕێفۆرمیستی، بیری دژی ئیستیبدادی و بینا و بۆچوونی ڕێکخراوه‌یی ڕووناکبیرانه و شێوه ئانارشیستی ئه‌م چه‌په ته‌نانه‌ت نه‌ی هێشتووه ئه‌م ڕه‌وتانه له لایه‌ن کرێکارانه‌وه بۆ ناڕه‌زایه‌تیی ئابووری و سیاسی به ده‌سته‌وه بگرین.\nزۆر که‌س کاتێک مێژووی سۆسیالیزمی هاوچه‌رخی ئێران و به تایبه‌ت کارکردی ئه‌م سۆسیالیزمه له شۆڕشی ساڵی ٧٩دا ده‌نووسنه‌وه، مێژووی ئه‌م چه‌په ڕادیکاڵه ده‌ور ده‌که‌نه‌وه. به‌ڵام واقیعیه‌ت ئه‌وه‌یه که سۆسیالیزمی کرێکاری، وه‌ک بزووتنه‌وه‌یه‌کی بیلفیعلی کۆمه‌ڵایه‌تی به‌درێژایی هه‌موو ژیانی ئه‌م چه‌په، ڕادیکاڵ له ده‌ره‌وه‌ی ئه‌م چه‌په و به‌بێ هیچ ته‌ئسیر وه‌رگرتنێک له هه‌ڵسوکه‌وته‌کانی ئه‌م چه‌په، به‌ره‌و پێش چووه. مێژوونووسانی تازه به گڕوگاڵکه‌وتووی چه‌پی ئێران، به ئیلهاموه‌رگرتن له ئه‌ده‌بیاتی بیست ساڵی ڕابردووی چه‌پی ئه‌ورووپا و له‌ژێر کاریگه‌ریی ئاڵوگۆڕه‌کانی ئه‌مڕۆی سۆڤێتدا، هۆکاری شکستی چه‌پی ڕادیکاڵی ئێران به‌وه ده‌زانن که گوێی نه‌داوه‌ته مه‌سه‌له‌ی دیموکراسی، به‌ڵام له ڕاستیدا هه‌موو چه‌پی ڕادیکاڵ، بێجگه له دیموکراتیزمی میللی و ڕادیکاڵ هیچی تر نه‌بوو. هه‌موو سات و کاتێکی ژیانی ئه‌م چه‌په خه‌بات بووه له دژی سه‌رکوتی دیموکراسی و پێشێلکرانی ده‌ستکه‌وته دیموکراسییه‌کانی ڕاپه‌ڕینی ڕێبه‌ندان له لایه‌ن کۆماری ئیسلامییه‌وه، ئه‌م چه‌په له پێناو دیموکراسیدا جه‌نگاو خوێنی دا، چه‌پی ڕادیکاڵ به ده‌لیلی به‌تاککه‌وتنه‌وه و هه‌ڵبڕانی خۆی له سۆسیالیزمی کرێکاری و بزووتنه‌وه‌ی ناڕه‌زایه‌تیی چینی کرێکار شکستی خوارد. چه‌پی ڕادیکاڵ له په‌راوێزی سیاسه‌تدا مایه‌وه، چونکه بێجگه له سۆسیالیزمی توێژه په‌راوێزکه‌وتووه‌کانی کۆمه‌ڵ هیچی دیکه نه‌بوو، مێژووی ئه‌م چه‌په مێژووی خه‌باتی دیموکراتیک و دژی ئیستیبدادییه، مێژووی جم و جووڵی خوێندکاران و ڕووناکبیرانی لاو و پلمیک وکۆبوونه‌وه و لێکدابڕانی ڕێکخراوی ئه‌مانه‌یه. ئه‌م خه‌باته به هه‌ر حاڵ بۆ چینی کرێکار بایه‌خی هه‌یه، به‌ڵام مێژووی عه‌مه‌ل و کاری ڕاسته‌وخۆی کرێکاری و سۆسیالیزمی چینی کرێکار نییه، مێژووی مانگرتنه کرێکارییه‌کان نییه، مێژووی سه‌رهه‌ڵدانی ڕێکخراوه جه‌ماوه‌رییه‌کانی کرێکاران، به‌ربه‌ستکردن و ڕاوه‌ستانی چه‌رخی به‌رهه‌مهێنان، کێشمه‌کێش له‌سه‌ر هه‌قده‌ست، سه‌رهه‌ڵدانی شانه‌کانی تێکۆشانی کۆمۆنیستیی کرێکاری، هاتنه‌مه‌یدانی ڕابه‌رانی ناوبه‌ده‌ره‌وه و ناسراوی نێو خه‌باتی ئابووری و مێژوویی و شتی تری له‌م چه‌شنه نییه. ئه‌م ڕووداوانه که به به‌رینایییه‌کی یه‌کجار زه‌ق و به‌رچاو له‌په‌نا ئه‌م چه‌په و له‌به‌رچاوی ناباوه‌ڕی ئه‌م چه‌په ده‌قه‌ومان، له‌ده‌ره‌وه‌ی پراتیکی کۆمه‌ڵایه‌تی ئه‌م چه‌په مانه‌وه، چه‌پی ڕادیکاڵ باسی "په‌یوه‌ند"ی له‌گه‌ڵ چینی کرێکار ده‌کرد و به‌م جۆره دانی به‌وه‌دا دێنا، که له چینی کرێکار به‌تاک که‌وتۆته‌وه. به‌ڵام هه‌رگیز له‌وه نه‌گه‌یشت که قسه نه‌ک له‌سه‌ر په‌یوه‌ندیی "سۆسیالیزم" له‌گه‌ڵ کرێکاران وه‌ک توێژێکی کۆمه‌ڵایه‌تی، به‌ڵکوو له‌سه‌ر ئه‌وه‌یه که خۆیان له جێگای کۆمه‌ڵایه‌تی خۆیان دابڕێن و قسه له‌سه‌ر په‌یوه‌ستبوونه به‌و بزاڤه سۆسیالیستییه کرێکارییه که حاڵی حازر له‌نێو کۆمه‌ڵدا هه‌یه، بزاڤێک که کرده‌وه‌ی ڕاسته‌وخۆی کرێکاران ڕێک ده‌خات، ناڕه‌زایه‌تییه‌کان و مانگرتنه‌کان پێک دێنێت، ڕابه‌رانی کرێکاری په‌روه‌رده ده‌کات، خۆهۆشیاریی سۆسیالیستیی چینی کرێکار گه‌شه پێ ده‌دات. کرێکاران هه‌تا هه‌ر جێگایه‌ک بکرێت، له کۆڕ و کۆمه‌ڵه‌وه هه‌تا شوورا، یه‌کگرتوو ڕاده‌گرێ و مارکسیزم سه‌ره‌ڕای هه‌موو زێده‌لق و پۆپ و خه‌وشه‌کان و هه‌موو ئه‌و بیرئاڵۆزییه‌ی هه‌ر ئه‌م چه‌په پێوه‌ی هه‌ڵواسیوه، له‌ژێر ده‌ست و باڵ داده‌کێشێت هه‌تا به کاری به‌رێت. ئه‌م بزووتنه‌وه‌یه لاواز و بێسه‌روسامانه، حیزبییه‌تی وه‌خۆ نه‌گرتووه و قودره‌تی گه‌وره‌وگرانی خۆی نیشان نه‌داوه، به‌ڵام واقیعییه، واقعیترین سۆسیالیزمێکه که له ئێراندا هه‌یه.\nجیایی چه‌پی ڕادیکاڵ له کرێکاران، یان دروستتر بڵێین له بزووتنه‌وه‌ی سۆسیالیزمیی کرێکاری، جیایییه‌کی هه‌مه‌لایه‌نه و قووڵه، جیایییه‌کی تیۆری، به‌رنامه‌یی، پراتیکی و له یه‌ک وته‌دا کۆمه‌ڵایه‌تی، ئه‌مانه دوو بزووتنه‌وه‌ن بۆ دوو کۆمه‌ڵه ئاڵوگۆڕی جیاواز، بۆ دوو شۆڕشی جیاواز، به پشتئه‌ستووریی چینه کۆمه‌ڵایه‌تییه جیاوازه‌کان، هه‌ردووکیان بیلفیعل هه‌ن و پراتیکن. وانییه یه‌کێکیان نوێنه‌ری سۆسیالیزم بێ و ئه‌وی دیکه چوارچێوه و هۆی بزووتنه‌وه‌ی خۆڕسکی کرێکاری بێت. له ڕاستیدا ئه‌گه‌ر سۆسیالیزمێک هه‌بێت له‌وی دووه‌مدایه، ئه‌وی دیکه به ته‌واوی چوارچێوه‌ی ناڕه‌زایه‌تیی میللی_ دیموکراتیکیی ڕووناکبیرانی ناڕازیی ئێرانی بوو. مارکسیزم، وه‌ک تیتر و تابلۆیه‌کی گشتی و هه‌روه‌ها کۆمه‌ڵێک داخوازیی سیاسی و ئابووریی ده‌سبه‌جێ، ئه‌مانه پێکه‌وه په‌یوه‌ند ده‌دا و لێکیان نزیک ده‌کاته‌وه، به‌ڵام هه‌ڵه‌یه ئه‌مانه به هاوڕه‌گه‌ز دابنرێن.\nناکرێکاریبوونی ڕایه‌ڵ و پۆی چه‌پی ڕادیکاڵ که‌وایه دیارده‌یه‌کی چارهه‌ڵنه‌گر بوو، که له جه‌وهه‌ر و ناوه‌ڕۆکی سیاسی و جێگا و شوێنه چینایه‌تییه‌که‌یه‌وه سه‌رچاوه‌ی ده‌گرت، ئه‌م ڕه‌وتانه هه‌ر وه‌ک گوتم، نه‌ک له بزووتنه‌وه‌ی چینی کرێکار و له ناوه‌ندیی ناڕه‌زایه‌تیی کرێکارییه‌وه، به‌ڵکه له درێژه‌ی ئۆپۆزیسیۆنی بۆرژوایی ناسیۆنالیست و دژی ئیستیبدادیدا شکڵی گرتبوو. چالاکبوون له‌نێو چینی کرێکار و بزووتنه‌وه‌ی ناڕه‌زایه‌تیی ئه‌م چینه‌دا، هه‌ر له بنه‌ڕه‌ته‌وه باری ئاسایی و سروشتیی هه‌بوونی ئه‌م ڕه‌وتانه نه‌بوو. چریکه‌کان هه‌ر له بناغه‌وه به‌و پێشفه‌رزه‌وه ڕێبازی خۆیانیان داڕشتبوو که: سه‌رکوت ناهێڵێت و له ڕه‌وتی شۆڕشدا له‌گه‌ڵ کرێکاردا په‌یوه‌ندی ده‌گرێت. کاتێک که فاکتۆری سه‌رکوت ئیدی ده‌ورێکی وای نه‌بوو، جم و جووڵی توێژی خوێنده‌وار و ڕووناکبیری ورده‌بۆرژوا جارێکی تر سێبه‌ری خسته سه‌ر بزووتنه‌وه‌ی چینایه‌تی. له ڕوانگه‌ی ئه‌م چه‌په‌وه، هه‌ر ئه‌مڕۆش پاشماوه‌ی ئه‌م چه‌په ڕادیکاڵه، "خوێندکار" هێشتا به شه‌یپوورچی و ئومێدی "شۆڕش" حیساب ده‌کا و هه‌ر ئه‌وه‌نده‌ی خوێندکاری فڵانه زانکۆ به ناڕه‌زایه‌تی به‌رانبه‌ر به کوژانه‌وه‌ی کاره‌با ته‌قه‌یان له که‌وچک و ده‌وری هه‌ستاند، ڕه‌وتگه‌لی وه‌کوو ڕاهی کارگه‌ر، ئه‌وه‌نده‌یان به‌سه بۆ ئه‌وه‌ی پێی گه‌رم دابێن و بێنه سه‌ر زه‌وق و ڕۆژنامه‌کانی خۆیان له په‌یامی پیرۆزبایی گه‌رموگوڕ بۆ خوێندکاران و "بزووتنه‌وه‌ی خوێندکاری" پڕ که‌ن. به هه‌ر حاڵ خاڵی سه‌ره‌کی ئه‌وه‌یه که ئه‌م جیایی و بێگانه‌یییه له‌گه‌ڵ ناڕه‌زایه‌تیی کرێکاری قه‌ت شتێکی به‌هه‌ڵکه‌وت نه‌بووه و ته‌نیا جه‌خت له‌سه‌ر ناکرێکاریبوونی جێگای کۆمه‌ڵایه‌تیی ئه‌م چه‌په ده‌کاته‌وه.\nله به‌شی دواتری ئه‌م نووسراوه‌یه‌دا به درێژی باسی ئه‌و میکانیزمه دیاریکراوانه ده‌که‌م، که ده‌بوونه هۆی جیایی عه‌مه‌لی و ڕێکخراوه‌یی کرێکاران له چه‌پی ڕادیکاڵ و له به‌شی کۆتاییدا ئه‌و هه‌نگاوه دیاریکراوانه که ئێمه ده‌بێت له ئاستی جۆراوجۆردا هه‌ڵیان گرین، بۆ په‌ره‌پێدانی ئه‌ندامه‌تیی کرێکاران له حیزبی کۆمۆنیستی ئێراندا، به‌کورتی باس ده‌که‌م.\nسه‌رچاوه: حزب کمونيست و عضويت کارگرى (قسمت اول) - "کمونيست"، شماره ٥١ - تير ماه ١٣٦٨\nوه‌رگێڕانی: ناسر حیسامی\nتایپکردنه‌وه‌ی: کازم فاتیح


کۆمپانیای LG جۆری 2018 ڕادەگەیەنێت لە مۆبایلی LG Q8 – کەی ئای تی ئێن\nهەواڵ 6, ئاب 2018\nکۆمپانیای LG جۆری 2018 ڕادەگەیەنێت لە مۆبایلی LG Q8\nساڵی ڕابردوو کۆمپانیای ئێڵ جی زنجیرەیەکی نوێی لە مۆبایلەکانی ڕاگەیاند بە ناوی LG Q کە هەردوو مۆبایلی LG Q6 و LG Q8 لە خۆدەگرێت و هەردوو مۆبایلەکەش لە ڕووی تایبەتمەندیەوە ئاستیان جیاوازە بە شێوەیەک مۆبایلی Q6 بە بچوککراوەی مۆبایلی LG G6 دادەنرێت هەروەها مۆبایلی Q8 بە جۆرێکی بچوککراوەی مۆبایلی LG V20 دادەنرێت.\nهەر بۆیە ئەمڕۆ بە فەرمی کۆمپانیای ناوبراو جۆری 2018 لە مۆبایلی LG Q8 ڕاگەیاند کە وەک جێگرەوەیەکە بۆ مۆبایلی LG V35 ThinQ کە ساڵی ڕابردوو ڕاگەیەندرابوو، مۆبایلەکە نرخێکی کەمتری هەیە و هەروەها خاوەن ڕوونمایەکی گەورەیە و لەگەڵیشیدا پێنووسێکی ئەلیکترۆنی هەیە.\nڕوونما: بە قەبارەی 6.2 ئینچ و بە ڕوونی 2160×1080 پێکسڵ و بە دووری 18:9\nبیرگە: 64 گێگابایت و دەتوانرێت زیاد بکرێت لە ڕێگەی بیرگەی دەرەکیەوە microSD هەتاوەکو 2 تێرابایت\nکامێرای پشتەوە: 16 مێگاپێکسڵ لەگەڵ پشتگیریکردنی بۆ باری PDAF\nتوانستی باتری: 3300 میللی ئەمپێر\nسیستمی وەگەڕخەر: ئەندرۆید ئۆریۆ 8.1\nڕەنگ: شین و ڕەش\nئەستوری: 8.4 میللی مەتر\nکێش: 172 گرام\nسەبارەت بە نرخ ئەوا مۆبایلەکە بەردەست دەبێت بە نرخی 480 دۆلار.\nتاگەکان LG Q8 2018


مارتن هایدگەرو، هەوڵێك بۆ تێپەڕاندنی بیری میتافیزیكای خۆرئاوا\n" ئێمە كاتێك بیری میتافیزیك تێدەپەڕێنین، كە بیر لە حەقیقەتی بوون بكەینەوە "<?xml:namespace prefix = o ns = "urn:schemas-microsoft-com:office:office" />\nهایدگەر : گەڕانەوە بۆ بنەڕەتی میتافیزیكا\nهەڵبەت بە پێی نەریتی باوی مێژووی فەلسەفە، چركە ساتی لە دایك بوونی فەلسەفە، چركە ساتی لە دایكبونی فەلسەفەی " ئەفلاتون " بەسەرەتاو دەستپێكی سەرهەڵدانی بیری میتافیزیكای خۆر ئاوا دەستنیشانكراوە، پاشان هەر لەم سەرەتایەوە بیری میتافیزیكای خۆر ئاوا بە مێژووی درێژ خایەنی گەشە كردن و پەرەسەندنی خۆیدا تێپەڕیوە و، لە سەردەمێكەوە بۆ سەردەمێكی دیكە لەناو شێوازە فەلسەفیە جیاجیاكانی بیر یارانی خۆر ئاوادا، بە شێوەیەكی جیاواز خۆی مانفێست كردووە و دواتر لەگەڵ فەلسەفەی ئەقڵانییە دیالەكتیكی یەكەی " هیگڵ " ی بیرمەندی بەناوبانگی ئەڵمانیا شدا، ئەم بیركردنەوە میتافیزیكیە، گەیشتۆتە ترۆپكی پەرەسەندنی خۆی، بەڵام بەر لە " مارتن هایدگەر "، بیری میتافیزیك سەرەتا لەسەر دەستی " فریدریك نیچە " یەكەمین گورزی ڕەخنەگرانەی بەردەكەوێت، لەبەر ئەوەی وەك دەزانین یەكێك لە خەونە فەلسەفیەكانی " نیچە " بریتیە لەوەی، كە بە شێوازێكی رادیكالانە كۆتایی بەو كاروانە درێژەی فیكری خۆرئاوا بهێنێت، كە بە بیری میتافیزیك ناسراوە . دیارە " نیچە " لە رێگای گەڕانەوە بۆ سەردەمی زێڕینی تراژیدیای یۆنان، فیكری یۆنانی بەر لە " سوكرات و ئەفلاتون "، دەیەوێت هەستێت بەم كودەتا فیكری یە چونكە ئەم بیرمەندە قۆناغی پێش سەرهەڵدانی فیكری سوكرات و ئەفلاتون بە سەردەمێكی زێڕین دەزانێ و پاشان پێیوایە كاتێك كە (یۆرپیدس و ئەدیستۆفان و سوكرات) دێنە مەیدانەوە هەموو شتێك بێ رۆح و بێ رەنگ دەبێت، واتە لەگەڵ هاتنی ئەمان و، سەر هەڵدانی فیكری ئەفلاتون دا هێز ویستی چاكە و گەرم و گوڕی و جوانی و هەروەها پەیبردنی تەواو بە بوونی تراژیدی مرۆڤ، لە فیكر و كەلتوری یۆناندا بەگشتی، پێگە و جێگای خۆیان بۆ ئەقڵ و لۆژیك چۆڵ دەكەن . واتە هەموو ئەمانە شوێنی خۆیان بە شتێك دەبەخشن، كە بە تێڕوانینی (نیچە) هەموو شتەكان لە چوارچێوەی لۆژیكدا دا دەڕێژێت و، مەزنی لە هەموو شتەكان دەسەنێتەوە و، درێژدادڕ ییەكانی " سوكرات " دەخاتە جێگای تێڕوانینە قووڵەكانی رابردووەوە بۆ تراژیدیای بوون، ئەم هۆكارانە وا دەكەن كە " نیچە " هەرگیز لەو تەخسیری یەی " ئەفلاتون " خۆش نەبێت، كە كەسێكی وەك - سوكرات - ی كردە قارەمان، كە گەورەترین هونەری ئەوە بوو بە قسە پشتی هەموو كەسێك لە زەوی بدات .\nسەرەڕای هێرشی توندی " نیچە " بۆ سەر شێوازی بیركردنەوەی هەر یەك لە " سوكرات " و " ئەفلاتون "، كەبوونە مایەی سەرهەڵدانی بیری میتافیزیكای خۆرئاوا، كەچی زۆربەی توێژەران و راڤەكارانی فیكری ئەم بیرمەندە، پێیان وایە كە - نیچە - لەم ڕوەوە واتە لە ململانێیدا بۆ تێپەڕاندنی بیری میتافیزیك، سەركەوتنێكی ئەوتۆ و كاریگەری بەدەست نەهێناوە، بۆ نموونە" ئۆیگن فینك " (1) ی توێژەر و راڤەكەری فەلسەفەكەی لەم بارەیەوە دەڵێت : (تەنانەت لەو بوارەشدا كە " نیچە " پێیوابووە سەركەتووە بەسەر بیری میتافیزیكدا، یاخود لەو باوەڕەدا بووە كە دەتوانێت بیری میتافیزیكای خۆر ئاوا تێپەڕێنێ، كەچی هێشتا بە شێوەیەك لە شێوەكانی ئەم بیرمەندە هەر یەخسیری بیری میتافیزیك بووە) تەنانەت خودی " هایدگەر " یش لە خوێندنەوە قووڵەكەیدا بۆ فیكری " نیچە " دەگاتە هەمان دەرئەنجام و پێیوایە سەرەڕای ململانێی ئەم بیرمەندە لەگەڵ بیری میتافیزیكدا، كەچی هێشتا هەژموون و دەسەڵاتی بیری میتافیزیك لە رێڕەوی بیركردنەوەی خۆرئاوادا جێگیر و ڕەگداكوتاوە . دیارە بە تێڕوانینی " هایدگەر " فاكتەری سەرەكی شكستی " نیچە " لە تێپەڕاندنی بیری میتافیزیكدا، دەگەڕێتەوە بۆ ئەوەی كە پێكهاتەی فیكری (نیچە) لە بنچینەدا، لە هەناوی پێكهاتەی فراوانی بیری میتافیزیكای خۆرئاوا جیاناكرێتەوە، بە دەربڕینێكی تر " هایدگەر " پێ ی وایە كە ئەم بیرمەندە لەناو هەمان كایەی فیكری دا، واتە لە ناو كایەی فراوانی بیری میتافیزیكدا، هەستاوە بەو كودەتا فیكریەی كە تیایدا بانگەشە بۆ تێكشكاندنی بیری میتافیزیكای خۆر ئاوا دەكات ، لەوانەیە هەر ئەم هۆكارەش دواجار پاڵ بە " هایدگەر " (2)ەوە بنێت، كە لە خوێندنەوەكەیدا بۆ فیكری " نیچە " لەمە زیاتر بڕوات و، بگاتە ئەو دەر ئەنجامەی كە تیایدا " نیچە " بەدوا بیریاری میتافیزیكی وەسف بكات . لەم بارەیەوە بیرمەندێكی وەك " دێریدا " دەڵێت : لەوانەیە ماناو مەبەستی شاراوەی ئەو دەربڕینەی " هایدگەر " ئەوە بێت كە پێمان بڵێت : " نیچە " دواهەمین بیریاری غەریب و نامۆ بە حەقیقەتی بیری میتافیزیك ...لێرەوە دەكرێ بپرسن كە بیرمەندێك، تا ئەو ئەندازەیە غەریب و نامۆ بێت بە حەقیقەتی بیری میتافیزیك، چۆن دەكرێت بیر لە بەزاندن، یاخود تێپەڕاندنی ئەو بیركردنەوەیە بكاتەوە؟ دیارە ئێمە لە رێگای فیكری - هایدگەر - ەوە بەگشتی و، بە شێوەیەكی تایبەتیش لە رێگای ووتارە بەناوبانگەكەیەوە - گەڕانەوە بۆ بنەڕەتی میتافیزیك (3) - ئاگاداری ئەوەین كە یەكێك لە پرەنسیپەكانی تێپەڕاندنی بیری میتافیزیك، لەلایەن هەر جۆرە بیركردنەوەیەكەوە، پێكهاتووە لە پرەنسیپی گەڕانەوە بۆ بنەڕەت، یاخود بناغەی میتافیزیك، هەروەها گەڕانەوە بۆ بنەڕەتی میتافیزیكیش، بە بڕوای ئەم بیرمەندە، پابەندی تێگەیشتنە لە بیركردنەوە میتافیزیكیەكە، بەدەربرینێكی دیكە، تێگەیشتن لە میتافیزیك، راستەوخۆ پەیوەندی بەوەوە هەیە كە ئێمە بە دید و بۆچونی ئەو بیركردنەوە میتافیزیكیە، هەمان ئەو بیركردنەوە میتافیزیكیە بخوێنینەوە، كە دەمانمەوێت لێی تێبگەین..پاشان گەر بمانەوێ لە تێڕوانینی (هایدگەر) دا بزانین كە بۆچی چركە ساتی سەرهەڵدانی بیری ئەفلاتون، بەسەرەتای سەرهەڵدان و دامەزراندنی بیری میتافیزیكای خۆرئاوا دادەنرێت، ئەوا دەكرێت وەك سەرەتاو بەشێوەیەكی گشتی، ئاماژە بەوە بدەین كە (ئەفلاتون) بەیەكەمین بیرمەند دادەنرێت كە لە شێوازە فەلسەفیەكەیدا (حەقیقەتی بوون) ی خستۆتە دەرەوەی بوون، یاخود ئەودیوی (بوون)ەوە لەناو ئایدیادا بەرجەستەی كردووە . لێرەوە لەگەڵ سەرهەڵدانی بیری ئەفلاتون دا، مرۆڤ كەوتووەتە نێوان دوو چەشنە تێڕوانین و دوو جۆر وێناكردنەوە، واتە لە فیكری ئەفلاتون دا بە گشتی مرۆڤ دابەش بووە بەسەر چەمكە مانەوییە ناكۆكەكانی وەك " زەوی / ئاسمان ، مرۆڤ / یەزدان، خود / بابەت، حەقیقەت / ئایدیا .... هتد " دا، پاشان هەر لێرەوە مرۆڤ لە خودی خۆی دادەبڕێت و پاشان لە جیهانیش جیا بووەتەوە، كەوتووەتە ناو گەمە نا كۆتاكەی ئەو دوا لیزمە لێكدژانەوە كە لەسەرەوە ئاماژەمان پێدان . بە دەربڕینێكی دیكە لەسەردەمی (ئەفلاتون) ەوە ئیدی مرۆڤ لەسەر ئەو دوو جەمسەرە چارەنوس - سازە گەمە دەكات، كە جەمسەرێكیان ئاراستەی لە سەر رووی زەوی یەوە هیچ مانایەكی نی یە، گەر ئاراستەی جەمسەرەكەی تریان رووی لە ئاسمان نەبێت - هەروەها لە لایەكی ترەوە، بیرمەندێكی وەك " ئەفلاتون " لە بری ئەوەی بەو شێوازە بیر لە (بوون) بكاتەوە، وەك ئەوەی كە بوون خۆی هەیە، كەچی بە پێچەوانەوە ئەم بیرمەندە لە فەلسەفەكەیدا هەمیشە وەك " بوونەوەر " تەماشای " بوون " ی كردووە، لێرەوە بە تێروانینی " هایدگەر " حەقیقەتی بوون، لە تەواوی بیری میتافیزیكای خۆرئاوا دا، هەر لە سەردەمی (ئەفلاتون) ەوە، تا چركەساتی " هیگڵ " بە توندی هەوڵی فەرامۆشكردن و لە یادكردنی دراوە، واتە لە تێڕوانینی بیری میتافیزیكدا بەردەوام (بوون)وەك ئەوەی كە هەیە خراوەتە ژێر تارمایی لە یادكردن و فەرامۆشكردنەوە، بۆیە دوا جار بە تێڕوانینی " هایدگەر " ئەركی سەرەكی فەلسەفە بریتیە لەوەی، كە هەرچی زووتر بگەڕێتەوە سەر مانای " بوون " وەك ئەوەی كە هەیە و، بە درێژایی چەندین سەدە لە یاد كراوە . لێرەوە هەر جۆرە شێوازێكی فەلسەفی، گەر سەرەتا پەی بەو خەسڵەتەی بیری میتافیزیك نەبات، كە خۆی لە فەرامۆشكردن و لە یادكردنی " بوون " دا بەرجەستە دەكات، ئەوا هەرگیز توانای تێپەڕاندنی بیری میتافیزیكی نییە، هەر بەم مانایە " هایدگەر " لە ووتاری (گەڕانەوە بۆ بنەڕەتی میتافیزیكا) جەخت لەسەر ئەم دەربڕینەی سەرەوە دەكاتەوە دەڵێت: (هەر بیركردنەوەیەك بچێتە سەر ناسینی رەگوڕیشەكانی میتافیزیك، بەو پێیەی كە ئەو بیركردنەوەیە، بۆ بیركردنەوە لە حەقیقەتی بوون ئەم كارە بكات، نەوەك بۆ وێنا كردنی بوونەوەر وەك بوونەوەر بە تەنیا، ئەوا ئەو بیركردنەوەیە كە بەم كردەیە هەڵدەستێت، بە شێوەیەك لە شێوەكان دەیەوێ بیری میتافیزیك تێپەڕێنێ) . بەڵام داخۆ لە ڕووی ناساندنەوە مەبەست لە بیری میتافیزیكای خۆرئاوا چی یە ؟ ئایا ئەم بیركردنەوە میتافیزیكیە جەخت لەسەر چی دەكاتەوە كە لەگەڵ سەرهەڵدانی بیری (سوكرات و ئەفلاتون) دا لە دایك دەبێت و، پاشان بەناو فیكری سەدەكانی ناوەڕاستدا تێدەپەڕێت و، دواجاریش لەناو شێوازی بیركردنەوەی گەلێك بیرمەندی سەدەی نوێگەریشدا، درێژە بە مانەوەی خۆی دەدات ؟ بێ گومان ووشەی " میتافیزیكا " ووشەیەكی یۆنانی لێكدراوە كە بە واتای (ئەودیو سروشت) دێت، دیارە سەرەتا هزر و ئەندێشەی مرۆڤ بە تەنیا فیزیك یاخود " سروشت " ی ناسیووە، كە سەر بە شار بووە بە دیاردەی لێكدژو ناكۆك بە یەكتری، پاشان لەگەڵ پەرەسەندنی هزری مرۆڤدا، مرۆڤ پەی بەوەدەبات كە بە بێ دید و بۆچوونێكی " میتافیزیكی " ناكرێت لە تەواوی دیاردە لێكدژەكانی ناو سروشت و خودی فیزیك تێبگات، لێرەوە ماناو ئەركی پێشگری " ئەودیو " لە هزری مرۆڤدا بەرجەستە دەبێت، ئێدی پەی بردن بە میتافیزیك، بە واتای پەیبردن دێت بەو شتەی كە دەكەوێتەوە ئەودیو سروشتەوە، یاخود بەواتای پەیبردن دێت بە ماهیەتی پێشگری"ئەویدو"، هەر بەم مانایەش تا ساتە وەختی "ئەفلاتون" توێژینەوە لە بوونی هەبوون و، هەروەها لە بوونی تێكڕای بوونەوەرەكان، بریتی دەبێـت لە ئەركی سەرەكی میتافیزیك، بەڵام وەك پێشتر ئاماژەمان پێدا، لەگەڵ سەرهەڵدانی بیری (ئەفلاتون) دا ئەركی میتافیزیك پێچەوانە دەبێتەوە، واتە بیری میتافیزیكی ئەفلاتون لە جیاتی ئەوەی كە بیر لە " بوون " بكاتەوە وەك ئەوەی كە هەیە، كەچی ئەم بیركردنەوەیە وەك بوونەوەر لە " بوون " دەڕوانێت، بەم كارەش سەرەتا بیری ئەفلاتون " بوون " لە یاد دەكات و، تەركیز دەخاتە سەر بوونەوەر، هەر بەم تێگەیشتنەش " هایدگەر " پێیوایە كە بیری میتافیزیكای خۆرئاوا بە درێژایی مێژووی خۆی هەستاوە بە فڕێدانی (بوون) بۆ ناوخانەی فەرامۆشكردن و لە یادكردن . لەلایەكی دیكەوە " ئۆیگن فنك " (4) ی قوتابی و هاوڕێ ی " هایدگەر " یش، لە كتێبە كەیدا " فەلسەفەی نیچە " پێیوایە كە زۆر جار میتافیزیكا بەو شێوەیە پێناسەكراوە، كە بریتیە لە بیركردنەوەیەك كە بوونەوەر لە ناو بوون دا دەستنیشاندەكات، بە مانایەكی تر " میتافیزیكا " بیركردنەوەیەكە كە هەڵدەستێ بە دەستنیشانكردنی بوونەوەر لەناو بوون دا، هەڵبەت بوونەوەر لەم پێناسەیەدا بە مانای سەرجەم بوونەوەرە كۆتا دارەكانی ناو بوون دێت . دیارە ئەم تێڕوانینە بۆ بیری میتافیزیك لە پێناسەكەی سەرەوەدا، بەلایەنی كەمەوە تەبا و هاوڕایە لەگەڵ دید و بۆچوونی زۆربەی بیرمەندانی میتافیزیكدا، بۆ چەمكی میتافیزیكا هەرچی " هایدگەر " ە، سەرەڕای ئەوەی كە پێیوایە میتافیزیك بریتیە لە بیركردنەوە لە بوونەوەر وەك بوونەوەر، هیچ ئاوڕێكی لە بوون نەداوەتەوە، لەگەڵ ئەوەشدا ئەم بیرمەندە لەمەزیاتر دەڕوات و دەڵێت كاتێك بە شێوەیەكی بەردەوام لە بۆچوونی میتافیزیكدا " بوون " وەكی " بوونەوەر " وێنا بكرێت، ئەوا بە هەمانشێوە لەم چوارچێوە فیكرییەدا دواجار خودی " مرۆڤ " یش وەك بوونەوەر وێنا دەكرێت . لێرەوە لە تێڕوانین میتافیزیكدا هەمیشە مرۆڤیش گەڕێنراوەتەوە بۆ بنەڕەت و رەچەڵەكە ئاژەڵیەكەی، نەوەك بۆ تێپەراندنی رەچەڵەكی ئاژەڵیانەی و تەماشاكردنی وەك مرۆڤ، لە بەرامبەر تێڕوانینی بیری میتافیزیكای خۆرئاوا دا مرۆڤ، كە بەردەوام مرۆڤی وەك بوونەوەرێك لە ناوكۆی بوونەوەرەكانی تردا وێنا كردووە، بە پێچەوانەوە " هایدگەر " لەو باوەڕەدایە كە مرۆڤ هەرگیز بوونەوەرێك نییە لەناو كۆی بوونەوەرەكانی دیكەی بوون دا، بەڵكو ئەم بیرمەندە پێیوایە كە دەبێت ئێمە وەك جیاوازی شۆناسی مرۆیی و پەیوەندی لەگەڵ بووندا، لە مرۆڤ بڕوانین . واتە لەلای " هایدگەر " چیدی مرۆڤ خودێك، یاخود (من) ێك، یان رۆحێك نییە بە تەنیا لەناو بەڵكو " دازاین - بوون ئارا " یاخود لێرە بوونە . دیارە (دازاین - بوونئاوا) كە هایدگەر - بوونی مرۆڤی لە ناو جیهان و بووندا، پێ جیادەكاتەوە لە بوونی تێكڕای بوونەوەرەكانی تری ناوبوون . بەدەربڕینێكی دیكە هایدگەر جەخت لەسەر ئەوە دەكاتەوە، كە بوونی مرۆڤ لە ناو جیهاندا بەراورد لەگەڵ بوونی بوونەوەرەكانی تردا، بریتیە لە بوونێكی بەرچاو كە توانای خۆدەرخستن و خۆ واڵاكردنی هەیە . واتە هایدگەر پێیوایە كە لەناو كۆی ئاژەڵەكانی ترو، دیاردەكانی تری وەك دار، بەرد ....هتد دا، بە تەنیا بوونی مرۆڤ قودرەتی خۆنمایشكردن و خۆواڵاكردنی هەیە، لێرەوە بە بڕوای هایدگەر بوونی مرۆڤ، بە بەراورد لەگەڵ بوونی بوونەوەرەكانی دیكەدا بریتیە لە " بوون - لەناو - جیهان " دا، واتە لەم تنێڕوانینە ئۆنتۆلۆژییەدا، مرۆڤ هەم هاوسێ و هەم شوانی بوونە . لە تەواوی ئەم دەستنیشانكردنە ئۆنتۆلۆژییەی بوونی مرۆڤیشدا، بە بڕوای " هایدگەر " لەلایەكەوە بوون وەكو جەوهەری مرۆڤ و، لەلایەكی تریشەوە مرۆڤیش وەك جەوهەری بوون وێنا دەكرێت . هەر بەم مانایەش هایدگەر دەڵێك : هەر رێبازێكی فەلسەفەی گەر بیەوێت توێژینەوە لەسەر مرۆڤ بكات، ئەوا پێویستە ئەو رێبازە فەلسەفیە پێشتر لە بوون بكۆڵێتەوە، چونكە بە پێی ئەو دەربڕینەی سەرەوە لێكۆڵینەوە لە بوون بە واتای لێكۆڵینەوەی پێشینەیی دێت لە مرۆڤ، ئاشكرایە ئەم لێكۆڵینەوەیەش لە بوون، بە بێ تێگەیشتن لە ماهیەتی بوونی مرۆڤ ئەستەمەو شیاو نی یە .. دواجار هەر بەم مانایە تێپەڕاندنی بیری میتافیزیك لەلای مارتن هایدگەر دەبێتە كارێكی پێویست، چونكە وەك لەسەرەوە ئاماژەمان پێدا بیری میتافیزیك هیچ كاتێك جیاكاری نەكردووە لە نێوان " بوون " و " بوونەوەر " دا، بەڵكو ئەم بیركردنەوەیە هەمیشە وەك " بوونەوەر " لە " بوون " ی ڕوانیووە، كاتێكیش میتافیزیك بەم شێوەیە تەواوی " بوون " وێنا دەكات، ئەوا لە هەمانكاتیشدا ئەم بیركردنەوەیە هەمیشە مرۆڤ لەناو رەچەڵەكە ئاژەڵیەكەیدا جێگیر دەكات،یاخود بە تەنیا سروشتی بوونەوەری بایۆلۆژی بە مرۆڤ دەبەخشێتەوە.. لێرەوە " هایدگەر " وەك پێداویستیەك بۆ تێپەڕاندنی بیری میتافیزیك، پەیامێكی نوێ بە مرۆڤ دەبەخشێت و، داوای لێدەكات كە خۆی لەناو حەقیقەتی بوونی مرۆڤدا مانیڤێست بكات، بەو پێیەی كە ئەوەی مرۆڤ جگە لەوەی خاوەنی سروشتێكی بایۆلۆژییە، لەهەمانكاتیشدا هەڵگری مۆرك و خەسڵەتی ئۆنتۆلۆژییە، هەر بەم واتایە " هایدگەر " لە پەیامەكەیدا دەڵێت : پێویستە مرۆڤ ئاگاداری ئەوە بێت كە ئەو فڕێدراوەتە ناو بوونەوە و، هەل و دەرفەتی ئەوەشی هەیە كە ببێتە مرۆڤ، هەڵبەت مەبەست لە مرۆڤێكە كە لە نزیك بووندا نیشتەجێ دەبێت و، ئیرادە و توانای ئەوەشی هەیە كە ببێتە پاسەوانی بوون .\nپاش ئاماژەدان بەم چەند سەرنجە كورتە دەربارەی بیری میتافیزیك و چۆنیەتی تێڕوانین بۆ مرۆڤ و، حەقیقەتی بوون و، بوونەوەر، لەم ووتارە كورتەدا، دواجار تێدەگەین كە بۆچی تێپەڕاندنی بیری میتافیزیك لە تێڕوانینی " هایدگەر " دا هێندە جەختی لەسەر كراوەتەوە ؟ یاخود پەی بەوە دەبەین كە تێپەڕاندنی ئەم بیركردنەوەیە بۆچی ئەوەندە كارێكی پێویستە ؟ ... بە بڕوای هایدگەر، میتافیزیك بەردەوام دەربارەی پێداویستی " بوون " دەدوێت، كەچی لە راستیدا بیری میتافیزیك هەرگیز " بوون " ی نەخستووەتە ناو چوارچێوەی زمانەوە، ئەمەش لەبەر ئەوەی كە بیری میتافیزیك هەرگیز بیری لە حەقیقەتی بوون و، هەروەها بیری لە حەقیقەتی " بوون " یش نەكردووەتەوە، وەك خۆ واڵا كردن و خۆدەرخستن، لەلایەكی تریشەوە میتافیزیك هەرگیز بیری بەلای ماهیەت و چیەتی ئەم خۆ واڵا كردن و خۆ ئاشكراكردنەی حەقیقەتی بووندا نەچووە، لێرەوە حەقیقەتی بوون بە درێژایی مێژوو هەر لە سەردەمی " ئەناكسیماندەر " ەوە، تاكو ساتەوەختی " نیچە " هەر بەشاراوەیی و پەردەپۆشكراوەیی ماوەتەوە . لێرەوە گەر بزر بوونی " بوون "، یاخود سەرەو لێژبوونەوەی " بوون " بۆ ناو خەرەندی لە یادكردن و فەرامۆشكردن بە درێژایی زیاتر لە دوو هەزار ساڵ، پەیوەست و گرێدراو بێت، بە هەیمەنەو باڵادەستی بیری میتافیزیكەوە لە رێڕەوی بیری خۆرئاوادا، ئەوا ئەم پرۆسەی لە یادكردن و فەرامۆشكردنەی " بوون " بە شێوەیەكی تایبەت مرۆڤی نوقمی " بوونەوەر " كردووە، پاشان مرۆڤی لەهەر پەیوەندییە بە ماهیەتی خۆیەوە دوورخستووەتەوە ... لەلایەكی ترەوە گەر كردەی لە یاد كردن و فەرامۆش كردنی " بوون " كە هایدگەر لە زۆربەی بەرهەمەكانیدا پرسیاری لەبارەوە دەكات ، ئەوەندە كردەیەكی قووڵ و راستەقینەو ڕەگ داكوتاوبێت، ئایا ئێدی لەم حاڵەتەدا دەرفەتێكی وەها بەدیدەكرێت، كە بە ترس و دڵەراوكێەكی رەسەنەوە جارێكی دیكە بیر لە " بوون " بكرێتەوە ؟ بە تێڕوانین هایدگەر بیركردنەوە چیدی لەوە زیاتری پێناكرێت، كە توانیویەتی ئەم چارەنوسە دژوارەی " بوون " دووچاری دڵەڕاوكێ بكاتەوە، چونكە سەرەتاو بەر لە هەموو شتێك ئەم پڕۆسەیە، پڕۆسەی بیركردنەوە لە فەرامۆشكردنی بوون، دەكرێ " بزربوونی بوون " بەرەو پەرت بوون و هەڵوەشانەوە بەرێت ...بەڵام بۆچی فەلسەفە بە درێژایی مێژووی خۆی، لەو سەردەمە دوور و درێژەدا بە هیچ جۆرێك نەیتوانیووە بیری میتافیزیك تێپەڕێنێ ؟ ئەم پرسیارە یەكێكە لەو پرسیارە گرنگانەی كە " هایدگەر " لە ووتاری " گەڕانەوە بۆ بنەڕەتی میتافیزیك " دا، وەڵامیداوەتەوە، پێیوایە كە یەكێك لە گرفتە بنەڕەتەكانی فەلسەفە ئەوەیە كە بناغەی خۆی لەسەر خودی خۆی كۆنەكردۆتەوە، بەڵكو فەلسەفە هەمیشە بەهۆی میتافیزیكەوە بناغەی خۆی بە جێ هێشتووە، لەگەڵ ئەمانەشدا فەلسەفە بە درێژایی مێژووی سەرهەڵدانی بیری میتافیزیك، بە شێوەیەكی یەكلاییكەرەوە نەیتوانیووە لەو بناغەیە - كە لە سەر میتافیزیك بە جێی هێشتووە هەڵبێت، یاخود لێی دەرباز بێت، لێرەوە هایدگەر لەهەمان ووتاردا دەڵێ " هەر بیركردنەوەیەك بكەوێتە سەر ناسینی رەگەكانی میتافیزیك، بەمەرجێك ئەو بیركردنەوەیە، بۆ بیركردنەوە لە " حەقیقەتی بوون " ئەم كارە بكات، نەوەك بۆ وێنا كردنی بوونەوەر، ئەوا ئەو بیركردنەوەیە بە شێوەیەك لە شێوەكانی میتافیزیكی تێپەڕاندووە"\n1. استرجاع تأریخی للصراع مع میتافیزیقا الغرب، عادل عبد الله، لە كتێبی (التفكیكیە ادارە الاختلاف وسلگە العقل) دا، ص 151، سوریا - دمشق - گ 1 / 2001 .\n2. هەمان سەرچاوە لاپەڕە ص 152 .\n3. العودە الی اساس المیتافیزیقا : فصل من كتاب : المیتافیزیقا ؟، مارتن هایدكر، ترجمە / فۆاد كامل و محمود رجب، ص 80 كتێبەكە .\n4. میتافیزیقا الاختلاف / فصل فصل من كتاب / التفكیكیە، ادارە الاختلاف، وسلگە العقل تألیف / عادل عبد الله، ص 157 .\n5. هەموو ووتەكانی هایدگەر سەرچاوەكەیان كتێبی " میتافیزیكا ؟ " یە، یاخود ئەو بەشەی ناوی (العودە الی اساس المیتافیزیقا) كە لە سەرەوە ئاماژەم پێداوە.


به‌غداد نیازی سزادانی خه‌ڵكی هه‌رێمی كوردستانی هه‌یه\nدوو تەقەکەر دەستگیرکران\nبەغداد ٢١ملیار دینار رەوانەی هەرێم دەکات\nوه‌زاره‌تی كاره‌با له‌باره‌ی لێخۆشبوون له‌قه‌رزه‌كان چه‌ند بڕیارێكی ده‌ركرد\nپۆلیسی سلێمانی لەبارەی ئەم گرتە ڤیدیۆیەوە هاتەدەنگ\nسلێمانی.. یەکەم چێشتخانە بەهۆی بەرزبوونەوەی دۆلارەوە نرخەکانیان گرانکرد\nبه‌رپرسێكی پارتی دیموكراتی كوردستان ڕایده‌گه‌یه‌نێت، لایه‌نه سیاسیه‌كانی به‌غداد نیازی سزادانی خه‌ڵكی هه‌رێمی كوردستانیان هه‌یه و پێویستمان به‌یه‌كڕیزی ناوخۆیی هه‌یه.\nهۆشیار سیوه‌یلی به‌رپرسی په‌یوه‌ندیه‌كانی ده‌ره‌وه‌ی پارتی له‌چاوپێكه‌وتنێكیدا باسی له‌وه‌كرد، له‌میانه سه‌ردانی شانده سیاسیه‌كانی هه‌رێم بۆبه‌غداد بۆ چاره‌سه‌ری پرسی به‌شه بودجه‌ی هه‌رێم نیازێكی به‌غداد بۆسزادانی خه‌ڵكی كوردستان به‌دیكراوه.\nئه‌و به‌رپرسه ئاماژه‌ی به‌وه‌كرد، لایه‌نه سیاسیه‌كانی به‌غداد واده‌زانن ئه‌و پێشكه‌تنه‌ی له‌هه‌رێم هه‌یه له‌سه‌ر حسابی ئه‌وان كراوه له‌پێشوودا، بۆیه پێویستمان به‌یه‌كڕیزی سیاسیه بۆبه‌رپه‌چدانه‌وه‌ی ئه‌م هه‌وڵه. ناوبراو راشیگەیاند به‌رپرسیارێتی ئه‌و ئه‌ركه‌ش له‌ئه‌ستۆی پارتیه بۆئه‌وه‌ی سه‌ردانی سه‌رجه‌م لایه‌نه‌كانی هه‌رێم بكات به ئۆپۆزسیۆنیشه‌وه.\nهۆشیار سیوه‌یلی له‌وه‌ڵامی قسه‌كانی عه‌دنان عوسمانی ئه‌ندامی جڤاتی بزوتنه‌وه‌ی گۆڕاندا كه ڕایگه‌یاندبوو پێویسته پێداچوونه‌وه بۆڕێككه‌وتنی پارتی و گۆڕان بكرێت وتی ئه‌وه بۆچوونی ئه‌ندامێكه‌و بۆچوونی گشتی بزوتنه‌وه‌ی گۆڕان نیه.\nوەزارەتی دارایی بە فەرمی کاتی دابەشکردنی مووچەی راگەیاند\nبڕی یەک ملیۆن دینار سزای ئەم ئۆتۆمبێلانەیە\nکەشوهەوای سبەی شارەکانی هەرێم


گەریلا گورزی لە سوپای تورک دا – کوردی – RojNews.News\n28/02/2020 - 9:42:09 pm\nهەینی, 24 أغس 2018 – 17:55 ڕۆژنیوز – ناوەندی هەواڵەکان\nئەمڕۆ، ناوەندی ڕاگەیاندنی هێزەکانی پاراستنی گەل-هەپەگە، ڕاگەیەندراوێکی بڵاوکردەوە.\nلە ڕاگەیەندراوەکەدا هاتووە: پاشنیوەڕۆی ۱٤ ئاب، لە ناوچەی سەرحەدی باکوری کوردستان، لە چوارچێوەی هەڵمەتی سەرکەوتنی شۆڕشگێڕیدا، گەریلا لە یەکینەیەکی سوپای تورکی داگیرکەری دا، کە دەیویست لە دەڤەری تەپەڕەشی ناوچەی قاقزمانی پارێزگای قارس نزیک ببێتەوە، لە ئاکامی ئەو چالاکییەدا، لانی کەم سەربازێک کوژراوە و ٤ی دیکەش بریندار بوون.\nهەروەها، هاتووە: لە ۱۷ی ئابدا بەڕاگەیەندراوێک ئاشکرامان کردبوو، کە لە ۱۳ی ئابدا لە دەڤەری کزاڵ کلیسی ناوچەی قاقزمان، سوپای تورکیا ئۆپەراسیۆنی دەستپێکردووە و لە ۱٤ی ئابدا هێزەکانمان لە ئۆپەراسیۆنکارانیان داوە و لە ئەنجامیدا ۷ سەرباز کوژرا بوون، هاوکات هەڤاڵێکمان پاش شەڕی قارەمانانە شەهید بووبوو، کە ئەمە ناسنامەکەیەتی:\nناو و پاشناو: ڕدڤان یاشار\nناسراو بە: شەڕڤان شاهۆ\nشوێنی لە دایکبوون: ئاگری\nناوی دایک و باوک: هەدیە-کوتبەدین\nکات و شوێنی شەهید بوون: ۱٤ ئابی ۲۰۱۸ قاقزمان/قارس\nهەر لە ڕاگەیەندراوەکەی هەپەگەدا هاتووە: کاتژمێر ۱۰:۰۰ی پێشنیوەڕۆی۲۳ی ئاب، فڕۆکه جەنگییەکانی تورکیای داگیرکەر، بۆردومانی دەوروبەری گردی شەکیف و چەمی لۆلانی سەر بە خاکورک و دەڤەری وەرخەلێی زابی سەر بە هەرێمەکانی پاراستنی مەدیای کردووە.\nگەنجێکی دیکە لە ئاودا خنکا


ئاتەئیزم و بزوتنەوەی دژی ئاینی – 4- دیمانە لەگەڵ محسین ئیبراهیمی … وەرگێڕانی:کاوە عومەر – Dengekan\nbyKawa Omar\tJune 12, 2020\tGeneral, Opinion\nبەشی چوارم و کۆتایی\nئاتەئیسم وبزوتنەوەی دژی ئاینی لە “جیهانی ئیسلامی”دا\nسیامەک بەهاری: بە چڕبونەوە و بەدواداچون لەسەرئاتەئیسم لەگەڵ ئاین لە”جیهانی ئیسلامی”دا بەردەوامی گفتوگۆکەمان دەدەین.پێش چونەناو جیهانی هاوچەرخ پێویستە ئەگەر بەکورتیش بوە ئاماژەیەک بە مێژوی کوفرو بێ باوەڕی وئاتەئیسم لە دونیایی بەئیسلامگیراودا بدەین.\nموحسین ئیبراهیمی:دینیس دیدرۆ ئامادەکاری سەرەکی ئینیسکلۆپیدیای ڕۆشنگەری فەرەنسا ئەیوت”هیچ فەیلەسوفێک هەتا ئێستا پیاوێکی ئاینی نەکوشتوە،لەکاتێکدا پیاوانی ئاینی چەندین فەیلەسوفیان کوشتوە”.\nهەروەک چۆن”دونیای مەسیحیەت” هەتا بینەقاقای لە دەریایی خوێنی کەسایەتی و فەیلەسوف و ڕۆشنبیرانی بێ باوەڕ،کافر یان ئاتەئیست وهەڵسوڕاوانی بزوتنەوە دژی ئاینیەکاندا غەرق بوو؛مێژوی”جیهانی ئیسلام”یش تەژییە لە بزوتنەوەی ناڕەزایەتی،کەسایەتی کافر.بێ باوەڕ،هەڵگەڕاوەو ئاتەئیست لەلایەک وستەمکاری خەلیفە و پیاوانی ئاینی لە دژی ئەوان لەلایەکی تروەیە.\nسەرنج ڕاکێش ئەوەیە کە لێکچونێکی زۆر لە زەمینەکانی وەستانەوە لەبەرامبەر پیشەسازی ئیسلام وڕەخنە لە خورافاتی ئیسلامی و زەمینەکانی وەستانەوە لەبەرامبەرمەسیحیەت و خورافاتەکانیدا هەیە .لەبەشی”حەلاج”لە کتێبی”ئیسلام ناسی” عەلی میر فیردۆسی زانیاریەکی بەنرخی لەبارەی زەمینەی زانستی و بونەباوی کفرو گەشەی بیرو بۆچونی ماتریالیستی و دژی ئاینی و هەڵگەڕانەوە لە ئاین لە مێژوی”جیهانی ئیسلامی”تێدایە لە ناویاندا ئەوەی کە لە دەستپێکی خەلافەتی عەباسیدا، لەگەڵ پەرەسەندنی بەرهەمهێنان و ئاڵوگۆڕو هەستانەوەی گەورەی زانستی و کلتوری دەستپێ دەکات و لە کۆمەڵێک مەیدانی وەک زانستی سروشتی،پەیکەرتاشی،ئەستێرە ناسی،ئەندازیاری،پزیشکی،میکانیکی،کیمیاوی،جەبر بەرامبەرکێ و پێشکەوتنێکی زۆر ڕوئەدەن وە هەموو ئەوانە بوار بۆ تێڕوانینی لۆژیکی و زانستی لەبەرامبەر ڕوانینی خورافیدا دەڕەخسێنێت.ئایدیالیزم و زەین گەرایی لە شرۆڤەی هەستی جیگەی خۆی ئەدات بە شرۆڤەی ئەزمونی و لۆژیکی و هەموو پەیدابون و پەرەسەندنی فەلسەفەی مادی.بە پشت بەستن بەم دەستکەوتە زانستیانە بووکە لە سەدەی سێهەمی کۆچیدا،خەبات لە دژی خورافەت پەرستی ئاین وئیسلام پەرەئەستێنێ.\nماوەی درێژی دەسەڵاتدارێتی خەلافەتی عەباسی-سەردەمانیکە کە ئاین و سیاسەت،پیاوانی ئاینی ئیسلامی و دەسەڵاتی سیاسی یەک کاسەن-بەشێکی دیاری ئەم ڕوانگەیە.لەو سەردەمەدا نەک تەنها چونە دەرەوە لەئاینی ئیسلام لەئاستی کەسیدا بەڵکو ڕەخنەگرتن لە پیرۆزی وخورافاتی ئیسلامی لە ناو فەیلەسوف وزانا وتەنانەت ژمارەیەکی زۆر لە خەڵکی ژێر ستەم پەرەدەگرێت.خەلیفەکانی عەباسی بەباشی دەیانزانی ئەگەر بەربە ڕەخنەگرتنە لە پیرۆزیە ئاینیەکان نەگرن ئەگەری هەیە بگۆڕدرێت بە شەپۆلێکی فراوان لە ڕاپەڕینی جەماوەری دژی هەموو خەلافەت و دەسەڵات و بەرژەوەندیە زەمینیەکانی لەبەین بەرێت.بۆ بەرگرتن بەم مەترسیەیە کە کەمپینی دەستگیری وئازاردان و کوشتنی زەندیقەکان(نەک تەنها لە تێگەشتنی لایەنگرانی مانی-مەزدەک بەڵکو خاوەن بیرە مادی و بێ بڕواکان و نکوڵیکاران لە بونی خودا و بەهەشت وپەیامبەری)بەڕێ خستبوو.لەسەر دەمی خەلیفە مەنسوری خوێنمژی عەباسیدا بۆ بردنە پیشەوەی کوشتنی ڕێکخراوی بێ ئاینەکان و سوتاندنی کتێب ڕیکخراوێکیان بەناوی (دیوانی بێدینەکان)پیکدەهێنن.لە سەردەمی خەلیفە مەهدی خەلیفەیەکی تری عەباسی تەنانەت پێگەیەکی گرنگیان بەناوی” هاورێی بێ دینەکان”دادەمەزرێنن کە کاری شوێنکەوتن و ڕاوکردن و ئەشکەنجەو کوشتاری هەڵگەڕاوە و پاشگەزبوەو ئاتەئیستەکان بوو.مەئمون بەڕیوبەرایەتیەکی تری کردوە بەناوی خانەی دانا”بیت حیکمە”خستەی ڕێ کە کاری وەرگێڕانی نوسینی دژی گنوستیکی یۆنانی بۆ عەرەبی و چاودێری بەسەر نوسینەوەی حەدیس وکۆنترۆڵ و سانسۆربوو.لەو هەزاران داری لەسێدارەدانەی کەلەو سەردەمەدا بۆلەسێدارەدانی زەندیقەکان لە شارەکاندا ئامادەیانکردبوو دەتوانیت پەی ببەیت بە مەودای فراوانی بێ ئاین وکافرو مادیگەری و دژایەتی ئیسلام و ترسانی دەسەڵاتی ئیسلامی لە گەشەی ئاتەئیسم.لێرەدا تەنها ئاماژە بە ژمارەیەک لە کەسایەتی زانستی و بێ ئاین و ئاتەیستی ئەو سەردەمە دەکەم کە نمونەیەکی بەرچاون لە مەودای فراوانی بێ باوەڕی وکفرو ئاتەئیزمی ئەو سەردەمە.\nکوڕی ڕاوەند(لە سەدەی سێهەمی کۆچی)یەکێک لە کەسایەتیەکانە کە کاتێک واز لە ئیسلام دەهێنێت بەفراوانی لەدژی ئیسلام وڕەخنەو بابەت دەنوسێت.پەیام ومعجیزەکانی ئیبراهیم وسێ پەیامبەری سێ ئاینە ئیبراهیمیەکە نکوڵی لێدەکات.فەرمان وبەرپێگرتن لەلایەن خوداوە بەبێ مانادەزانێت.خودا بە دوژمنێک دەزانیت کە چارەسەرەکەی لەناوبردنیەتی.دروست کردنی ئینسان لە لایەن خوداوە نکوڵی لێدەکات.باوەڕی بە گەشەسەندنی ئینسانە خۆی بەبێ دەستتێوەردان لەلای خودا دروست بوە.سەبارەت بە مەسەلەی مردن لایەنگری ئیپیگۆرە.ئەلێت هەتا من هەم، مرد نیە کەمردنیش هات، من نیم.تەواوی بەرهەمەکانی بەفتوایی فیقهیەکانی ئەو سەردەمە دەسوتێنن و بۆچونەکانی زۆر بەی لە ڕێگەی وەڵامی فیقهەکانی ئەو سەردەمەدا دەرهێناوەتەوە.\nکوڕی مەقفەع٠سەدەی سێهەمی کۆچی) بیرمەندێکی تری دیارە کە بێ باکانەو ئازایانە لە بەرەی زانست ودژی خورافات و کۆیلەیەتی ئاین خەبات دەکات و سەرئەنجام بە بڕیاری خەلیفەمەنسوری خەلیفەی عەباسی و بەتاوانی بێ باوەڕی و خودانەناسی لە تەنوردا ئەیسوتێنن!\nمحمەد زەکەریایی ڕازی(سەدەی سێهەمی کۆچی) زیاتر بەدۆزەرەوەی ئەلکهول ئەناسین بەڵام لە ڕوی فەلسەفەو بیرکردنەوەوە ڕازی نمونەیەکی بەرجەستە بوو لە ڕەخنەگرانی خورافاتی ئیسلامی.لە ڕوی فەلسەفیەوە ئەویان وەک ماتریالیستێک دەناسی کە دەتوانی ڕەگەزی بۆچونەکانی لە فەلسەفەی دموکریت و ئیپگۆردا بدۆزریتەوە.ڕازی ئەو پرسیارەی ڕوبەڕوی زانایانی ئیسلام دەکردوە”ئەگەر خودا دونیای دروستکردوە،بۆچی پێش دروست بونی دونیا ،دونیای دروست نەکرد؟” لەبەرامبەر خورافەتی دروست بونیشدا ئەلیت عەقڵ نایبڕێت کە مادە وشوێن بەرلەوەی کە مادە یان شوێن هەبوبیت دروست ببێت.کەس نەکردەکانی(معجیزات)ی پەیامبەران بەلەخشتەبردن وچاوبەست وجادو دەزانیت؛ کتێبە ئاسمانیەکان بەبێ بەهاو بێ نرخ ناودەبات.وە پەیامبەران “بە بزنە ڕیش درێژەکان”ناودەبات وئەڵێت ئەم بزنە ڕیش درێژانە هەرگیز ناتوانن بانگەشەکاری لەوانیتر لەپێشتر بۆخۆیان بکەن.سەبارەت بە سەرچاوەی ئاین بۆچونی زۆر پێشکەوتوی هەیە لەو باوەڕەدایە کە بارودۆخی نەگونجاوی کۆمەڵایەتی،ناسەقامگیری ئابوری ،لەدەستدانی سەلامەتی جسمی و دەرونی و لەئاکامدا ترس لە ئایندەو هەروەها نەزانی لەو هۆکارە سروشتیانەن کە ئینسان بەرەو لای شتێک بەناوی خوداوە ڕادەکیشێت. بابەتی جێگەی ڕەخنەی ئەو تەنها ئیسلام نیە بەڵکو هەموو ئاینەکانە.هانری گرین بەو شێوە شرۆڤەیە بۆچونەکانی ئەودەکات سەبارەت بە ئاین و بەم شێوەیە کورتی دەکاتەوە:ڕەتکردنەوەی پەیامبەرو وەحی،داننان بە لێهاتویی هەموو ئینسانەکان و یەکسانی هەمویان لە بەدەستهێنانی زانیاری،پێوستی نەبونی ئینسان بە کۆمەک لەلایەن ڕابەرانی ئاینی و زیان بەخشی و بونە هۆکاری دەمارگیری وشەڕی هەموو ئاینەکان.پیاوانی ئاینی ئەویان بە بێ دین ناوبردو بەرهەمەکانیان لەناوبرد.\nئەبو عەلی سینا (نیوەی دوهەمی سەدەی چوارهەمی کۆچی) یەکێکی ترە لەو کەسایەتیانە کە بەهۆی نوسینەکانیەوە لە بواری پزیشکیدا ناسراوە بەڵام ئەویش هەموو ئاینەکان دەخاتە ژێر پرسیارەوە.لە کتێبی چاکبونەوەدا باوەڕە ئاینیەکان وهەرجۆرە موعجیزەیەکی وەکو زیندوکردنەوەی مردو لەلایەن عیسای مەسیح،کردنی گۆچانەکەی موسا بە مارو کەرت کردنی مانگ لەلایەن محمەد بەهیچ وپوچ ناودەبات.ئەویش وەک خودانەناسیک وبێ ئاینێک ناودەبرێت وهەموو کتێبەکانی دەسوتێنرێت بەناوی سەرچاوەی”بەلاڕیدابردن”بە بڕیاری خەلیفە مونجد باللە لەبەغداد دەسوتێنرێت.\nکوڕی باوکی عوجا بیرمەنێکی”خودانەناسی”تری سەردەمی عەباسییە کە زۆر بەگوڕو بێ باکانە لە دژی باوەڕە ئاینیەکان وخورافاتی ئیسلامی خەبات دەکات.ئەو هەر ئەوکەسەیە کە بە “ئیمام جەعفەری سادق) و بە ئاماژە بە کەعبەی ماڵی خودای وتبو”هەتاکەی ئەم کێڵگەیە پێشێل دەکەیت و پەنا بۆ ئەم”بەردە ڕەشە”دەبەیت؟وە هەتاکەی ئەم ماڵە کەلە بەردو قوڕ دروستکراوە دەپەرستیت و وەک وشتری هەڵهاتو بەدەوریدا ڕادەکەیت؟ها؟لەڕاستیدا هەر کە لەم بارەیەوە بیر بکەیتەوە، تێدەگەیت کە ئەمە کاری ئینسانی نەزان و دێوانەیە نەک کاری پیاوی خاوەن بیرو هۆش!”\nباوکی شاکر یەکێکی تر لە ماتریالیست و بی باوەڕە دیارەکانی سەردەمی عەباسیە کە لەڕوی تیئۆریەوە پەیڕەوی لە ئیپیگۆر دەکرد.ئەو گرنگی بە پێنج هەستەکەی ئینسان ئەدا؛ژیان ومردنی بەساتەوەختی پێگەیشتنی سروشت و ئینسان دەزانی؛ئەوقایل بوو بە گرنگی سروشتی گۆڕان و گەشەی سروشت و هەموو بونەوەرەکان وە بە پشت بەستن بە بنچینەی گۆڕانکاری و گەشەی خۆبەخۆی بونەوەر دەگات بەوەی کە لە خولقێنەر دورکەوێتەوە.ئەو لە باسێکدا لەگەڵ ‘ئیمام جەعفەر سادق”دا لەگەڵ ڕوشنکردنەوەی جێگای هەست وەکو هۆکاری گشت ناسینێک.دەرکی خودا بە هۆی تێگەیشتنی دەرونی بە شتێکی پوچ دەزانێت وە دەگات بەوەی کەلە خولقێنەر دورکەوێتەوە:”خودایەک کە توی خەڵک بانگەواز دەکات بۆ ئەوەی بی پەرستنی شتێک نیە جگە لە وەی کەلە هێزی خەیاڵی تۆوە هاتوەتەدەرەوە,تۆ ناسینی خودایەکی نەبینراوت لەلایەن خەڵکەوەت،کردوەتە وەسیلە بۆ ئەوەی ببنە خاوەنی هێزو سامان وە ژیانێکی خۆش بەسەر بەرن”وە جەخت لەوە دەکاتەوە کەئەوە ئێمەین خودای خۆمان دروست دەکەین.دروستکەری ئێمەین نەک خودا!\nلەگەڵ مەودایەکی کورتی مێژویدا ئەم بەشی بێ خودایی و کوفر پەیوەست ئەبو بەخیامەوە ، زاهیدەکانی ئەوسەردەمەی ئیسلام لە لێدانی زمانە تیژکەی هیچکاتێک لە ئارامیدا نەبون.ئەرنس ڕێنۆ فویلوسوفی فەرەنسی خیام”بەبرای گۆتە “ناوی برای گۆتەی لێدەنێت وە بەیەکێک لە “کافرە گەورەکانی دونیای ئیسلام”ناودەبات!\nئەوانە تەنها نمونەیەکن لە”کافرە بەناوبانگەکانی دونیای ئیسلام”کە ئەمیش تەنها گۆشەیەکی بچوک لە ١٤ سەدەی پاش هەڵکشانی ئیسلامن کە نیشانی ئەدات جەنگ لە دژی ئیسلام هەر لەسەرەتای لە دایک بونی ئەم ئەژدیهایەوە دەست پیدەکات وە هەتا ئیستا درێژەی هەیە.جەنگێک کە تەنها بەشؤڕشێکی تری هاوشێوەی ‘شۆڕشی گەورەی فەرەنسا”دەگاتە کۆتایی.شۆرشێک کە بەئەگەرێکی زۆرەوە لە جوغرافیایەکدا بەناوی ئێرانەوە ڕوئەدات!\nسیامەک بەهاری:ئایا لە وڵاتانی لە ئیسلام گیراو بەتایبەت لەوجێگایانەی کە دەسەڵاتی سیاسی بەدەست ئیسلامیەکانەوەیە دەتوانیت وێنایەکی دروستت هەبێت سەبارەت بە مەودای ڕاستەقینەی دژایەتی ئاین؟ئەگەر ئیمکانیەتێکی لەو شێوەیە لە بەردەستدانیە لەبنەڕەتدا چۆن دەتوانیت بگەیت بە وێنایەکی ڕاستەقینە؟\nموحسین ئیبراهیمی:تەنانەت لە ڕۆژئاواشدا کە کەنیسە پاشەکشەی پێکراوەو خراوەتە لاوەو باوەڕی تاکەکان یادەوەریەکی ڕاستی بەدوادا چونیان نیە و ناتوانن مەدای واقیعی کاریگەری ئاتەئیزم بزانن هەتا بگات بە ڕۆژهەڵات و کۆمەڵگە لە ئیسلام گیراوەکان کە لەبنەڕەتدا لەواندا هیچ بوارێک بۆ ڕاپرسی نیە تەنانەت پەیبەریت بە گۆشەیەکی بچوکی مەیلە دژی ئاینی و ئاتەئیستەکان لەکۆمەڵگەدا.لەوڵاتانێکدا کە نەک تەنها دژایەتی لەگەڵ خودا و پەیامبەرەکەیدا بەڵکو گاڵتەکردن بە موفتی و ئایەتوڵا خوێنڕێژەکانی خوداش ڕوبەڕوبونەوەی سزای مەرگی هەیە ئاشکرایە کە مەودای دژایەتی کردن لەگەڵ ئاین لە ڕێگەی ڕاپرستی ئیمکانی نیە.لە زۆرێک لە وڵاتانی لەئیسلام گێراودا سزایی وەرگەڕان لەئاین و سوکایەتی بە پیرۆزیەکان لە سێدارەدانە.لە زۆر جێگەش کە سزایەکی لەو شێوەیە بە فەرمی لە سیستەمی دادوەریدا بونی نیە دەستی یاساکانی شەریعەت بۆ جێبەجێ کردنی شەریعەت ودەرکردنی سزای توند لە بواری لە سێدارەداندا کراوەیە.\nسیامەک بەهاری:با بچینە ناو ئەو ڕوداوانە.بەدیاریکراوی تۆ ئاماژە بەکام دیاردانە دەکەیت کە بەیانکەری مەودای فراوانی دژایەتیە لەگەڵ ئاین لە دونیایی لە ئیسلام گیراودا سەرباری بونی توندوتیژی وتۆقاندن لەدژی ڕەخنەگرانی پیرۆزیەکانی ئیسلام.\nموحسین ئیبراهیمی:بەبۆچونی من لەم بابەتەوە ئەمانە بەرجەستەن:\n١-ترسانی دەسەڵاتە سیاسیەکان وسزای قورس لەبەرامبەر دژایەتی ئایندا\nلە ئێران,ئەم یاسا سەرکوتگەرانە ئاینیە بە کوشتاری بەکۆمەڵی بێ وێنەی مێژویی زیندانیەکان لە دەیەی شەستدا(١٩٨٠کان و) وئەویش بە فتوای ڕابەری کۆنەپەرستی ئیسلامی کۆتای هات.کۆمەڵکوژیەک کە چارەنوسی زۆرێک لە ئینسانەکان تێدا بەوەڵامدانەوەی چەند پرسیارێکەوە بەسترابویەوە.لەناویاندا:باوەڕت بەخودا هەیە یان نا؟نوێژ دەکەیت یان نا؟\nئامانجێکی گرنگی فتوای خومەینی بۆ کوشتنی سەلمان ڕوشدی ڕێگری بولە مەترسی ئاتەئیزم .کە دواتر لەگەڵ فتوای ئایەتوڵاکانی تر لەدژی هەر کەسێک کە”سوکایەتی بە پەیامبەر”دەکات وە دەست بۆ”ئیمامە بێ گوناهەکان”دەبات دریژەی هەبوو.ئاشکرایە کە هەموو ئەم هەنگاوانە پێش ئەوەی بەرگری کردن بێت لە ئاین بۆ پارێزگاریە لە بەرژەوەندیە بەتەواوەتی مادی وزەمینیەکان بوو کە لەبنەڕەتدا خۆمەینی بۆ پاریزگاری لەمانە ئەندازەکرا بوو.\nسەرئەنجام کاردانەوەی شێتگیرانەی”دونیای ئیسلام”بۆ کاریکاتۆری محەمەد وتیرۆری ون گۆک و کارمەندانی شارلی عەبدو وخوێن وخۆێنڕێژی دواتری هەرچی وپەرچیەکانی حزبوڵا لە وڵاتە جیاوازەکانی”جیهانی ئیسلامی”هەموو نیشانەی ترسانی ڕاستەقینەیە لە مەترسی ئاتەئیسم ودژایەتی لەگەڵ ئایندا کە ئەگەر ببێتە بزوتنەوەیەکی ڕێکخراو کارێک بە ئیسلامی ڕێکخراو وئایدۆلۆژی ئیسلامی دەکات کە شۆڕشی گەورەی فەرەنسا لەبەرانبەر خۆیدا ئەکاتە ڕوداوێکی بچوک.\n٢- شەپۆلی دژایەتی لەگەڵ ئیسلام لە لایەن هاوڵاتیانەوە\nسەباری ئەم ئاستە لەسەرکوتگەری وجۆرەها پۆلیس و سەردەستە ئاینیەکانی ئامادە بەکار و هەموجۆرەی تاقمی فاشیستی ئیسلامی ئامادەی کوشتن، “دونیایی ئیسلام” تەنانەت چرکە یەکیش نەیتوانی وە لە کابوسی ڕەخنەو تەنز ودژایەتی ئیسلام ڕزگاری ببێت کە هەم لە ئاستی تاک و هاوڵاتیان وکەسایەتیەکان وهەم لە ئاستی ناڕەزایەتیە جەماوەریەکانیشدا خۆی نیشانداوە.\nبە چاوگێڕانێکی خێرا ژمارەیەکی زۆر دێنە بیرمان کە تەنها بەشێکی بچوکی ڕیزێکی گەورەی دژایەتی لەگەڵ ئاینن لەم کۆمەڵگایانەدا.\n• حەمزە کاشغری وێبلاگ نوسی ئاتەئیستی سعودی (دوو ساڵ زیندانی کرا بەتاوانی ئەوە کە سوکایەتی بە پەیامبەری ئیسلام کردوە بەهۆی ئەوەی کە بە پەیامبەری وتبو کە هەندێک لایەنی کەسایەتی تۆ جێگای نەفرەتە).\n• ڕائیف بەدەوی وێبلاگ نوسی سیکۆلار هاوڵاتی سعودی(بەدە ساڵ زیندانی و لێدانی ١٠٠٠ شەلاقی بەتاوانی لایەنگری لە ڕۆشنبیرانی سەدەی ١٨و دەستبردنی ڕوحانیەکی سوعودی کە داوای سزادانی ئەستێرە ناسێک بوو بە هۆی دروستکردنی گومان و دودڵی بوو دژی ئاین.ڕائیف داوای لە ناسا کردبوو کە تەلسکۆبەکانی خۆی فڕێ بدات و پەنا بهێنێت بۆ ئەم “ئەستێرە ناسە شەرعیە”ئەم ئاخوندە بێمێشکە سعودیە).\n• ئەلیکساندەر ئەو وێبلاگ نوسە ئاتەئیستە ئیندۆنیزیە(دوو ساڵ ونیو زیندانی کرا بەتاوانی وتنی”خودا نیە”!)\n• پێویستی خۆ ڕوتکردنەوەی ناڕەزایەتی لەلایەن ژنانی”جیهانی ئیسلامی”یەوەش بۆ ئەوانە زیاد بکەین کە یەکێک لە جەسورانەترین پێشڕەویەکانی لە ژێر پێنانی یاساکانی شەریعەت بوو لەلایەن ژنانەوە.عەلیا ماجدە ئەلمەهدی کچێکی تەمەن ٢٠ساڵی میسری و ئامینە کچێکی ١٩ساڵەی تونسی بە بڵاکردنەوەی وێنەی بێ جلوبەگی خۆیان ناموسی ئیسلامیان کەیەکێک لە کۆڵەکەکانی کۆنترۆڵ کردنی پیاوە لە ئیسلامدا خستە ژێر پێوە کە ئەڵبەت ڕاستەو خۆ لەلایەن موفتیەکانەوە فتوای کوشتنیان بۆدەرچوو!\n٣-ناڕەزایەتی جەماوەری بە ناوەرکی سیکۆلاریستی\nلەڕوانگەی بەرانبەرکێی کۆمەڵایەتیەوە لەگەڵ ئاین،ناڕەزایەتیە جەماوەری لەگەڵ خواستی سیکۆلاریستی لەوڵاتانێکدا کە یان ئیسلام ئایدۆلۆژی فەرمی دەسەڵات وبنەمای یاساکانە وە یان دامەزراوە ئاینیەکان و باندە ئیسلامیەکان بە هەزارو یەک بەند لە بنیاتی سیاسی دەسەڵاتدا دەوریان هەیە پێگەیەکی گرنگیان هەیە.ئەوە ڕاستە کە ئەم جۆرە ناڕەزایەتیانە ڕاستەوخۆ بەپێوانەی جەماوەری تەرجومە ناکرێت بە ئاتەئیسم بەڵام نیشاندەری ئەوەیە کە نەک تەنها بێزاری جەماوەری هەیە لە بونی ئیسلام لە ژیانی کۆمەڵایەتیاندا بەڵکو ئەم بێزاریە گەشەی سەندەوە بۆ ئاستی ناڕەزایەتی کاریگەر و ئیرادەی بەرنگاری جەماوەری بۆ سیکۆلاریزەکردنی کۆمەڵگە ودەسەڵات و پاکردنەوەی ئاینی لە دامەزراوە گشتیەکان ڕەخساندوە.\n• ڕاپەڕینی ساڵی ٢٠٠٩ لە ئێران تەنها ناڕەزایەتیەکی سیاسی نەبوو لە دژی هەڵاواردن وهەژاری وبێ بەشی،لەدژی دیکتاتۆری ودەسەڵاتی سیاسی فەرمان ڕەوا بەگشتی ، دژی دەسەڵاتی ئاینی بوو،دەسەڵاتێک بە ئایدۆلۆژی ئیسلامی .یەکێک لە لایەنە بەرجەستەکانی ئەم بزوتنەوەیە ناوەرۆکە سیکۆلاریستی وڕزگار خوازانەکەی بوو لە دەسەڵاتی ئاین وشەریعەت ویاسای ئایەتوڵاکانی .لەم ڕاپەڕینە شۆڕشگێڕانەیەدا لە پەنای دروشمی مەرگ بۆ جمهوری ئیسلامیدا،سمبوڵە ڕاستەوخۆکانی حکومەتی خودا،”پەیکەری پیرۆزی ئیمام خومەینی جێگری ئیمام زەمان”لەگەڵ پەیکەری وەلی فەقیەی ئیسلامیان لە پەنای یەکدا سوتاندو خستیانە ژێر پێوە.\n• کاردانەوەو ناڕەزایەتی جەماوەری لە دژی تیرۆری دوو کەسایەتی چەپ وسیکۆلار لەلایەن ئیسلامیەکانەوە لە تونس(شوکری بەلعید سکرتێری گشتی حزبی چەپی”بەرەی خەڵک”و محمەد برهامی کە کەسایەتیەکی سیکۆلارو چەپی تر بوو)ئەوەندە بەهێز بووکە دەرگای چونە دەرەوەی نیشانی حزبی ڕاپەڕینی ئیسلامی کە لە ئاکامی شۆڕشی حەقخوازانەی خەڵکی تونس خۆی خزاندبویە ناو دەسەڵاتەوە.نەک تەنها حزبی ڕاپەڕین ناچارکران دەست بەرداری دەسەڵات ببن بەڵکو دواتر لە یاسا بنەڕەتیە نوێیەکەی تونسدا بێ خودایی وەک مافێک بە فەرمی ناسرا!\n• لە کاردانەوە بەرامبەر بە کوشتنی دڵتەزێنی فەرخوندە بە تۆمەتی سوتاندنی قورئان،یەکسەر دەیان هەزار ژنی ئازا وئازادیخواز وسیکۆلار تەرمی فەرخوندەیان خستەسەرشان و نمایشیانکرد وەک جوڵانەوەکی شکۆداری سیکۆلاریستی لە مێژودا لەدژی فریوکارانی ئیسلامی ونەتەوەی دەسەڵاتدار.لە وڵاتێکدا کە ژیانی چەندین نەوە لە لایەن مجاهیدن و تالیبان و(“جەنگاوەرانی ئازادی” کە ئەمریکا پشتیوانی لێ دەکردن)و لۆیە جەرگە کەپێکهاتوە لە زانایانی تفەنگ بەدەست وقاچاخچیەوە ژێرپێنرابوو.ژنان لە ڕێپێوانێکی هەزاران کەسیدا تەرمی ئەو کچە ئازایان بەشێوەیەکی ڕەمزی بەخاک سپاردو وە زانا ئاینیەکانیان لە ڕیزی بەڕێکردنی تەرمەکەدا بەشەق کردە دەرەوە!وە هەر دوهەفتە لەمەوبەر لەکابڵ لاشەی حەوت نەفەر کە لەلایەن داعشی-تالیبانەوە سەربڕدرابون ئەم جارەیان بە ژمارەیەکی زۆر زیاترەوە کە لەزۆرترین ژن پێکهات بوو ١٦کیلۆمەتر بەسەر شانیانەوە بردیان ولەبەرامبەر کۆشکی دەسەڵاتدا هاواریان کرد:’مافی هاوڵاتی بون،مافی سەلمێنراومانە”.\n• سەرئەنجام بزوتنەوەی ناڕەزایەتی جەماوەری سەرنج ڕاکێش لە عێراق بە هاواری” نەشیعەو نە سونی،سیکۆلار،سیکۆلار”نمونەیەکی زۆر زیندو بەرجەستەیە لە ڕوبەڕوبونەوەی خەڵک لەگەڵ بنیات ودامەزراوەو کەسایەتیە ئاینیەکاندا.\nسیامەک بەهاری:زەمینەو هۆکارەکانی ئەم ڕادەیە لە دژایەتی ئاین لە کۆمەڵگە ئیسلام لێدراوەکاندا چین؟\nموحسین ئیبراهیمی:بەبۆچونی من لەوەڵام بەم پرسیارەدا ئەبێت دوبابەت بەرجەستەبکەینەوە:\n١-لە هەنێک قوناغی مێژوی شارستانیەتدا ململانیی نیوان زانست وئاین زۆر بەرجەستە بووە.گەشەی زانست دەورێکی بەرجەستەی هەبوە لە بردنە ژێر پرسیاری خورافاتی ئایندا.بۆ نمونە لە دەعەجانی وێرانکەرێک کە سەدەکانی ناوەڕاست لەسەردەمی دوای شۆڕشی فەرەنسا جیادەکاتەوە پەرەسەندنی زانست دەورێکێ گرنگی هەبوو.ڕاڤەکردنی زانستی ژیان وسروشتی لە مەودایەکی سەرسامهێنەردا هێنابویە مەیدان وجێگای بە ڕاڤەکردنی خورافی ژیان وسروشت تەنگ کردبوو.وە ئەڵبەت هەر لەو سەردەمەشدا بێزاری لە ئاین زەمینەی کۆمەڵایەتی وسیاسی بنچینەیی هەبوو وە شەڕیش لەگەڵ ئایندا سەرئەنجام بە شۆڕشێک کۆتایی هات.\n٢-بەبۆچونی من گەشەی ئاتەئیسم لە شێوازی یەکەمدا دژایەتی خودا و دژایەتی کاریگەرە لەگەڵ ئاینی ڕێکخراو وخوداپەرستی ولێرەشدا بەدیاریکراوی ئیسلامە لەبنەڕەتدا سەرچاوەکەی لە دەوری سیاسی وکۆمەڵایەتی ئیسلامدایە.سەرچاوەی لەتاوانە سەرسوڕهێنەرو ڕاچڵەکێنەرەکانەوە گرتوە کەلەژێر ئاڵای ئیسلام وبەپشتبەستن بە یاساکانی ئیسلام لەلایەن هێزە ئیسلامیەکانی- چ دەسەڵاتدارو چ لە چوارچێوەی باندەکانی تاوانی ڕێکخراودا-ڕوئەدەن.ئەمڕۆ هاواری”اللەاکبر” یەکسەر ئەو ڕوداوانە دێنێتەوە بەرچاوی خەڵک:کچانی قوتابخانە بەبارمتەگیراوەکان،تەرمی پارچە پارچەکراوی منداڵانی قوتابخانە،کوشتارە بەکۆمەڵەکانی شوێنی کۆبونەوەی خەڵکی،بازاڕەکانی فرۆشتنی ژنان،سەربڕین وبەزیندوی سوتاندنی ئینسانەکان و دەیان تاوانی سەرسامهێنەری تر.دەوری ئیسلام وەکو ئایدۆلۆژی سیاسی ڕێکخراوترین تاوانە هاوچەرخەکان ئاساییە کە بە ڕوو وەرگێڕان لە بارودۆخی پەرەگرتو لەگەڵ دژایەتی ئاین کۆتای هاتوە.\nسیامەک بەهاری:دژایەتی ئاین وبەدیاری کراوی ئیسلام لە سەردەمی کۆماری ئیسلامیدا ئەوەندە فراوانە کە ببێتە جێگای سەرسوڕمان.حیجاب فڕێدان،زەواجی سپی،پەیوەندی کچان و کوڕان،بێ باوەڕ بە یاساوڕێسا ئاینیەکان،گاڵتەو گەپکردن بە هەموو دوکانەکانی ئاین.ئایا ئەمانە بەمانای گەشەی ئاتەئیزمە لە ئێراندا؟\nموحسین ئیبراهیمی:رێک ئاماژەت بە کۆمەڵێک ڕوداوی زۆر گرنگدا.زۆرێک لەو ڕوداوانە ڕاستەوخۆ بەمانای باوەڕبون بە ئاتەئیزم وبێ خودای نیە،بەڵام بەبۆچونی من لایەنی گرنگن لە بزوتنەوەیەکی گەورەی نەک تەنها دژی ئاینی ڕێکخراو و حکومەتەکەی بەڵکو دژی یاساکانی ئیسلام و شەریعەتن.ئاشکرایە کە کەوتنە ژێر پرسیاری یاساکانی شەریعەتی ئیسلامی لەناو خەڵکدا بارودۆخ و زەمنەی گونجاو بۆ پەرەگرتن و مەقبولیەتی بیروباوەڕی ئاتەئیستی دەڕەخسێنێت.\n• پەیوەندی ئازادانەی نێوان کچان وکوڕانیش کە بەشێوەیەکی واقیعی هاوتایە لەگەڵ پێشکەوتوترین وڵاتانی ڕۆژئاوادا ڕویەکی تری خەباتی دژی شەریعەتی ئیسلامی وناموسیی ئیسلامیە.مەودای فراوانی پەیوەندی سێکسی لەپێش زەواج کردنەوە بەڕاستی ئایەتوڵاکانی ترساندوە.بەپێی ڕاپۆرتی لێکۆڵەرەوانی ئیسلامی،دوو ساڵی خوێندنی(٢٠٠٦-٢٠٠٧.و) ١٣٨٧-١٣٨٦،لەناو نزیکەی ١٤٢٠٠٠خوێندکاری کوڕوکچی قوناغی ناوەندیدا زیاتر لە ١٠٥ هەزارە واتە نزیکەی لەسەدا ٧٤ و نیوی “پەیوەندی مۆڵەت پێنەدراوی سیکسیان هەبوە لەگەڵ ڕەگەزی بەرامبەردا”هەروەها نزیکەی ٢٥٠٠٠ کەس(لەسەدا ١٧،٥)یش پەیوەنی سیکسیان لەگەڵ هاوڕەگەزی خۆیاندا هەبوە.هەر ئەو تاوانەی کە بەپێی شەریعەتی ئیسلامی سزاکەی مەرگە لەڕۆژی ڕوناک ولە لوتکەدایە!هەر لە ڕاپۆرتەکەی ئەنجومەندا هاتوە کە لە سەدا ٨٠ی کچانی ناو ڕاپرسیەکە لە چەند قوتابخانەی ناوەندی کچان لەتاوان وتویانە کە پەیوەندی سیکسیان لەگەڵ ڕەگەزی بەرامبەردا تاقیکردوەتەوە؛ پەیوەندی نیوان کچان وکوڕان لە بەراورد بە ٣٠ساڵی ڕابردو سێ بەرانبەر زیادی کردوە وە کاتی دەسپێکردنی پەیوەندی سێکسی گەشتوەتە قوناغی ڕێنمایی!\nنوسخەی ئۆنلاینی بڵاوکراوەی ئەڵمانی”دەیت سایت”یش لە ئۆکتۆبەری ساڵی ٢٠١٢ لە ڕاپۆرتیکیدا لە ژێر ناوی”بێ خوداکان لە حکومەتی خودادا”هەڵسەنگاندیان لە بارەی پەرەسەندنی ئاتەئیزمەوە کردوە لە ئێران کە تییدا باسی لاوانێک دەکات کە لە خێزانی ئاینیدا گەورە بون بەڵام هیچ باوەڕێکیان بەبونی خودا نیە.\nهەروەها لەم ڕاپۆرتەدا ئاماژەی بە مەودای فراوانی باوەڕ نەبون بەخودا لە”تۆڕەکۆمەڵایەتیەکاندا” کردوە کە لەوێدا بێ خواداکان و ئاتەئیستەکان”لەگەڵ پێناسی تەزور و ئەوەی کە چاودێری دادوەری و سزای توندی هەڕەشەیان لێ نەکات”ئامادەیی چالاکیان هەیە.وەک نمونەیەک ئاماژە بەچەند لاپەڕەیەک کراوە لەگەڵ ئەم ناونیشانانە”هەزار ٣٨ کانون ئانگوستیکەکانی ئێران”کە سەردانی کەرێکی زۆریان هەیە.ئەڵبەت هەروەک لەوەڵام یەکێک لە پرسیارەکاندا ئاماژەم پیدا کەبەشوێنداگەڕەکان ئەم ئەم هەزارە گەشتوەتە نزیکەی ٢٠٠ لاپەڕە.\nماوەیەک لەمەوبەر ساتی بازتاب ئەمروز( ماڵپەڕێکی ڕێفۆرم خوازەکانی ناو ڕژێمی ئیسلامیە)ڕاپۆرتێکی بڵاوکردوەتەوە کە تێیدا باس لە”تسونامی بێ ئاینی”لە”شەپۆلی بەرزبونەوەی ڕێژەی بێ باوەڕنەبون بەخودا لەناو لاوان”دا نیگەرانی دەربڕێ بوو.هۆکارەکەش گوایە”خوارەفەتگەرایی و کەڵک وەرگرتنی وەسیلەیی و بەلای زۆروە لە ئاین وباوەڕە دینیەکانە”لەلایەن حکومەتەوە وە ئەڵبەت بە بۆچونی ئەو سایتە هەوڵی زانایان و فەیلەسوفەئیسلامیەکان وقسەکەران سەبارەت بە سەلماندنی هەبونی خوداش کارساز نەبوە چونکە” قەبارەی گەورەی ئەدەبیاتی بە تایبەتی ئەو نوسراوانە”پێویست بوە هەتا هاندەرانی بێ خودایی وەک کاردانەوە سەیربکەن”.\nسەرنجڕاکێشترین بەشی ئەو ڕاپۆرتە هەستانی ٢٠٠٩و پەیوەندی بەو تسۆنامیەوەیە:\n“ڕوداوەکانی ساڵی ١٣٨٨و سودی زۆرینە لە ئاین وباوەڕە ئاینیەکان بۆ ڕوبەڕو بونەوە لەگەڵ ناڕەزیەکاندا،بویە بیانو هەتا بێ ئاینی بەشێوەی تسونامی لەناو لاواندا بێتەدەرەوە،بەشێوەیەک کە ئێستا ژمارەیەک کەس پەیوەست نەبونی خۆیان بە کردوەی ئاینی و تەنانەت بێ باوەڕی خۆیان بەخودا بە شیوەی ئاشکراو لە ناو تۆڕەکۆمەڵایەتیەکاندا ڕاگەیاندوە”.\nئەبینین کە’دەرکەوتنی بێ خوداکان”لە حکومەتی خوداکاندا و”تسونامی بێ ئاینی”لە حکومەتی ئاینیدا دان پیانانێکە کەلە ماڵپەڕە نزیکەکانی ڕژێمی ئیسلامی خۆیدا دان بەوەدا دەنێن.\nPrevious سەفەر دەکەم بۆ ناوەوەی خۆم-1- … خۆدواندنی: ستیڤان شەمزینی..\nNext پێڵاو … سمكۆ محه‌مه‌د


ئیسرائیل وەڵامی هەڕەشەكانی ئێران دەداتەوە\n2019-05-08 [08:54 AM]\nسەرۆک کۆماری ئیسلامی ئێران رایگەیاند، ئەگەر داواکارییەکانی ئێران جێبەجێنەکرێن، وڵاتەکەی دەست بە پیتاندنی یۆرانیۆم دەکاتەوە، لەوەڵامیشدا سەرۆک وەزیرانی ئیسرائیل دەلێت، وڵاتەکەی رێگا نادات ئێران چەکی ئەتۆمی بەدەست بهێنێت.\nئەمڕۆ چوارشەممە 08/05/2019، حەسەن رۆحانی، سەرۆک کۆماری ئیسلامی ئێران رایگەیاند، ئەگەر داواکارییەکانی ئێران جێبەجێنەکرێن، وڵاتەکەی لە رێککەوتننامەی ئەتۆمی بە تەواوی دەکشێتەوە و دەست بە پیتاندنی یۆرانیۆم دەکات.\nسایتی RT رووسی لەهەواڵێكیدا بڵاوی كردەوە، لە دوای هەڕەشەکانی رۆحانی، سەرۆک وەزیرانی ئیسرائیل رایگەیاندووە: "ئەم بەیانییە، گوێم لێ بوو ئێران دەیەوێت پرۆگرامە ئەتۆمییەکەی دەستپێبکاتەوە، ئێمە رێگا نادەین ئێران ببێتە خاوەنی چەکی ئەتۆمی".\nدەشڵێت: "ئێمە لە جەنگ دژی ئەوانە بەردەوام دەبین کە دەیانەوێت بمانکوژن".\nئەم هەواڵە 5674جار خوێندراوەتەوە


دابەزینی نرخی دراوە دیجیتاڵەکان بەهۆی دابەزینی نرخی نەوتەوە\n9/3/2020 12:29 PM\nدابەزینی نرخی نەوت بۆتە هۆی دابەزینی لەنەکاوی نرخی دراوە دیجیتاڵەکان بە بڕی زیاتر لە 26 ملیار دۆلار. نرخی نەوت لەم دواییانەدا دابەزینێکی زۆر بەخۆی بینیوە و لەم نێوەندەدا زیاترین زیان بەر دیارترین دراوی دیجیتاڵی واتە "بیت کوین/ Bitcoin" کەوتووە. وڵاتی سعودیا زۆترین رۆڵی هەبووە لەدابەزینی نرخی نەوت و پاش ئەوەی لەدانیشتنەکەی ئەم دواییانەی رێکخراوی "ئۆپێک"ـدا دەنگی بە کەمکردنەوەی بەرهەمهێنانی نەوت نەدا، نرخی هەر بەرمیلێک نەوتی 30٪ دابەزاند و کردی بە 31/02 دۆلار، بۆ ئەوەی ئاڵۆزی و شەڕ لەسەر نرخی نەوت دروست بکات.\nجگه لە دراوە دیجیتاڵییەکان کە زۆترین زیانیان لەم بڕیارانه بینیوە، بازاڕی بوورسی هۆنگ کۆنگ و ژاپۆنیش لەگەڵ دابەزینی نرخی پشکەکانیان رووبەڕوو بوونەتەوە. بازاڕی بوورسی ئەمریکاش لەسەرەتای رۆژی دووشەمەدا دابەزینێکی زۆری بووە. هەڵبەت "بیت کوین/ Bitcoin" تەنها دراوی دیجیتاڵ نییە کە تووشی ئەم قەیرانە بووە، بەڵکوو Ethereum و XRPـیش لەم دۆخەدان.\nئەم دابەزینی نرخە، ئەبێتە هۆی ئەوەی کڕین ئاسانتر بێت و لەئێستادا هەلێکی باش رەخساوە بۆ کڕینی بیت کوین. زۆرینەی شرۆڤەکارانی ئابووری لەسەر ئەو بڕوایەن کارەساتە مرۆیی و ئابوورییەکان ئەگەرچی زیانێکی زۆر بە بازاڕ ئەگەیەنێت بەڵام سەرمایەگوزاری لەبواری دراوە دیجیتاڵەکاندا هەمیشە ئەرێنییە و داهاتێکی باشی هەیە.


Kurdipedia - 200 فەرموودەی پێغەمبەر(د.خ.)بۆ ئافرەتان\n📕 200 فەرموودەی پێغەمبەر(د.خ.)بۆ ئافرەتان | Groupe: Bibliothèque | Articles langue: 🏳 کوردیی ناوەڕاست\n🔗 Lire le livre: 200 فەرموودەی پێغەمبەر(د.خ.)بۆ ئافرەتان\n📥 Télécharger Total: 1,830 fois\n🌐 Original Language: 🇸🇦 Arabe\n➕ Ajouté par (Ziryan Serçinarî) sur Mar 9 2019 8:21PM\n👌 Cet article a été examiné et publié par (Hawrê Baxewan) sur Mar 10 2019 8:01PM\n✍ Cet article a récemment mis à jour par (Ziryan Serçinarî) sur: Mar 9 2019 8:21PM\n👁 Cet article a été lu fois 6,294\n📷 Fichier de photos 1.0.1 25 KB Mar 9 2019 8:21PM Ziryan Serçinarî\n📕 Fichier PDF 1.0.1 2 MB 76 Mar 9 2019 8:21PM Ziryan Serçinarî


گرووپی زین لە دەستپێشخەرییەکی نێودەوڵەتیدا بەشداری دەکات، تایبەت بە لە خۆگرتن و رەخساندنی هەل بۆ خاوەن پێداویستییە تایبەتەکان لە کۆمەڵگا ئابوورییەکاندا\nگرووپی زین رایگەیاند چووەتە ناو لیستی "The Valuable 500"، کە دەستپێشخەرییەکی نێودەوڵەتییە، هەوڵی دەرخستنی بەهای کەسانی پەککەوتە دەدات، هەروەها بەمەبەستی لەخۆگرتن و تێکەڵکردنی خاوەن پێداویستییە تایبەتەکان بە کاری لەپێشینەی بەڕێوەبەرایەتی دامەزراوەکان و کۆمپانیاکان لە سەرتاسەری جیهاندا.\nزین کە خاوەن و بەڕێوەبەری 8 تۆڕی پەیوەندیکردن و گەیاندنی پێشکەوتووە لە بازاڕەکانی رۆژهەلاتی ناوەڕاست و ئەفەریقا، روونیدەکاتەوە ئامانج لەم دەستپێشخەرییە یەکخستنی هەوڵەکانی 500 سەرکردەی ئابوورییە، لەوانەی کە نوێنەرایەتی کۆمپانیا جیهانییەکان دەکەن، بۆ ئەوەی ببن بە پێشەنگ لە سەرکردایەتیکردنی گۆڕانکاریی کۆمەڵایەتی لە رێگەی تیشك خستنە سەر خاوەن پێداویستیە تایبەتەکان و دەرخستنی ئەوەی لە ناو کۆمەڵگادا چۆن نوێنەرایەتی کەرتێکی گرنگ دەکەن.\nگرووپ لە راگەیەنراوێکی رۆژنامەوانیدا هێما بۆ ئەوە دەکات، زین یەکەمین کۆمپانیایە لە ناو وڵاتانی ئەنجومەنی هاریکارییدا دەچێتە ناو ئەم دەستپێشخەرییەوە، لە تەك 285 کۆمپانیا و دامەزراوەی دیکەی جیهانیدا، لەوانە نموونەی وەك: Coca Cola European Partners ، Citi Group ، Microsoft ، Omnicom Group ، Virgin ، Shell ، وSKY ، ئەم دەستپێشخەرییە، کە لە کۆبوونەوەی ساڵانەی کۆڕبەندی ئابووری داڤۆس لەلایەن خانمە پێشەنگی کاری کۆمەڵایەتی "کاڕۆلین کاسی"ەوە راگەیەنرا بزاڤێکی جیهانی دادەمەزرێنێت هەوڵدەدات کۆمپانیاکان لە تەواوی بازاڕەکانی جیهاندا خاوەن پێداویستییە تایبەتەکان لەخۆبگرن و دەرفەتی کاریان بۆ بڕەخسێنن.\nلەمبارەیەوە جێگری سەرۆکی ئەنجومەنی کارگێڕی و سەرۆکی جێبەجێکاری گرووپی زین بەدر ناصر الخرافي وتی"کاری لەپێشینەمان لە بواری گەشەپێدانی بەردەوامدا جەختکردنەسەر ئەوەی، ژینگەیەکی کاری وامان هەبێت جۆراوجۆر بێت و هەموو چین و توێژەکان بگرێتەوە، لەبەرئەوە سووربووین لەسەر دانانی ئەم ئاراستەیە لەناو خشتەی کاری ئەنجومەنی بەڕێوەبردن، لە رێگەی دەستپێشخەرییەکەمان بەناوی WE ABLE ئامانجمان بەستنەوە و بەگەڕخستنی خاوەن پێداویستییە تایبەتەکانە لە بواری کارەکانماندا، هەروەها بەهێزکردنی هەوڵەکانمانە لە بەدیهێنانی یەکسانی سەراپاگیر، بۆ ئەوەی تا ساڵی 2022 ببن بە بەشێك لە هێزی کار".\nالخرافي روونیشیکردەوە کە "راگەیاندنی ( The Valuable 500 ) لە کۆبوونەوەی ساڵانەی کۆڕبەندی ئابووری جیهانی لە داڤۆس ساتەوەختێکی مێژوویی بوو، بەوەی کە ئەم دەستپێشخەرییە بۆ یەکەمجارە خاوەن پێداویستییە تایبەتەکان بێنێتە سەر شانۆی چاڵاکییە جیهانییەکان، بەو پێیەی زیاتر لە یەك ملیار کەس بەدەست جۆرێك لە جۆرەکانی پەککەوتەییەوە دەناڵێنن، ئەمەو لە کاتێکدا راپۆرتە نێودەوڵەتییەکان ئاماژە دەدەن بە قەبارەی خەرجییەکان بۆ ئەوانەی بەدەست شێوەکانی پەککەوتەییەوە دەناڵێنن لەگەڵ کۆمەڵگای هاوڕێ و کەسوکارەکانیانەوە، کە ساڵانە دەگاتە نزیکەی 8 تریلیۆن دۆلار، ئەمەش هێزێکە ناکرێت لەبەرچاونەگیرێت".\nجێی باسە جیهان لە ئێستادا بەرامبەر بە خاوەن پێداویستییە تایبەتەکان لە ئاستێکی هۆشیارانەتردایە، بەوپێیەی رێککەوتننامەیەکی رێکخراوی نەتەوە یەکگرتووەکان تایبەت بە مافەکانی کەسانی پەککەوتە، هاندەرە بۆ لەخۆگرتن و بەتەواوەتی هێنانەوەیانە بۆ ناو کۆمەڵگا، ئەمەش هاوکاتە لەگەڵ زیادبوونی گرنگیدان بە گەشەپێدانی نێودەوڵەتییەوە لە مامەڵەکردن لەگەڵ ئەم مافانە، لە کاتێکدا راپۆرتە نێودەوڵەتییانەی باس لە ئابووریی پەککەوتەی جیهانی دەکەن ئاشکرایان کردووە کە 4%ی کۆمپانیا جیهانییەکان جەختدەکەنە سەر پێشکەشکردنی ئۆفەری تەواو بۆ خاوەن پێداویستییە تایبەتەکان.\nلای خۆیەوە کاڕۆلین کاسی دامەزرێنەری ( The Valuable 500 ) دەڵێت " وەڵامی باشمان لە کۆمپانیاکانی پەیوەندیکردن و گەیاندنی جیهانییەوە بەرامبەر بەم دەستپێشخەرییە مرۆییە پێگەیشتووە، بەوەی خەریکە زۆربەیان پرسی لکاندن و بەستنەوەی خاوەن پێداویستییە تایبەتەکانیان خستووەتە ناو خشتەی کاری ئەنجومەنی بەڕێوەبردنەکانیانەوە".\nوتیشی "پیشەسازی پەیوەندیکردن و گەیاندن سەلماندوویەتی لە لەو کەرتە زیندووانەن توانای کۆمەڵگا بەهێز دەکەن لەوەی بەردەوام لە پەیوەندیدا بن، بەتایبەت لەماوەی ئەو داخرانەی، جیهان بەهۆی ڤایرۆسی کۆڤید-19 بەخۆیەوە بینیوە، بۆیە پێویستە ئەم خزمەتگوزارییانە لە سایەی ئەو بارودۆخە سەختەدا بەردەست بن".\nشایانی باسە گرووپی زین لەو دامەزراوانەیە کە پێشتر دەستپێشخەریی تایبەت بە خاوەن پێداویستییە تایبەتەکانی تەبەنی کردووە، لە رێگەی دەستپێشخەریی WE ABLE ، کە ئامانجی تێکەڵکردنی خاوەن پیداویستییە تایبەتەکان بووە بۆ ئەوەی ببن بە بەشێك لە هێزی کاری خۆی تا ساڵی 2020، گرووپی زین پابەندبوونی خۆی دەرخستووە لە بوارەکانی جۆراوجۆریی و لەخۆگرتنی هەموو چین و توێژەکان، لە رێگەی فەراهەمکردن و بەردەستکردنی چوارچێوەیەکی کاری رێنیشاندەرانە بۆ لکاندنی خاوەن پێداویستییە تایبەتەکان و کردنیان بە بەشێك لە سەرجەم لایەنەکانی سیاسەت و کەلتووری سیستمی کار".\nگرووپ کار لەسەر ئەم خاڵانە دەکات:\nزیادکردنی ژمارەی کارمەندانی خاوەن پێداویستی تایبەت.\nگەرەنتی بدرێت سەرجەم پڕۆگرامەکانی مەشق و راهێنان خاوەن پێداویستییە تایبەتەکان بگرێتەوە.\nتەکنەلۆژیای یارمەتیدەر کاربکات بۆ زیاترکردنی گەرەنتی توانای گەیشتن بە شوێن و پێگەکان.\nبوار رەخساندن بۆ ژمارەی زیاتری خاوەن پێداویستی تایبەت تا ببن بە بەشێك لە هێزی کار.\n1شەیر و بەشدارییەکان


هەواڵ / ئابوری :: 24/03/2019 :: 11394 جار بینراوە\nسه‌رمایه‌دارێك نرخى خۆى پێشكه‌شكرد\nتاگ :: هه‌ڵه‌بجه ئابوری\nسەرمایەدارێک ئامادەیی دەربڕی کە تابلۆی ژمارە (1)ی ئۆتۆمبێل بەناوی پارێزگای هەڵەبجەوە بە بڕی (500) هەزار دۆلار بکڕێت و پێشنیارێکیش بۆ ژمارەکانی دیکە دەکات.\nیاسین مەحمود، سه‌رمایه‌دار و خاوه‌نى كۆمپانیاى به‌ڕێز (ئه‌مڕۆ یه‌كشه‌ممه 24ى ئازارى 2019) بە دواڕۆژی راگەیاند: بۆ ئەوەی پێدانی ژمارەی تابلۆی ئۆتۆمبێل بە ناوی هەڵەبجەوە بکرێتە سەرچاوەیەکی گرنگی بەدەستخستنی داهات، پێشنیارێکم ئاراستەی بەرپرسانی ئیداری پارێزگای هەڵەبجە کردووە بۆ ئەوەی ژمارە (1) تا ژمارە (99) لە زیادکردنێکی ئاشکرادا بفرۆشن و پارەکەشی بکەنە داهاتێک بۆ جێبەجێکردنی پڕۆژە خزمەتگوزارییەکانی هەڵەبجە.\nوتیشى: "وەک خۆم ئامادەم بڕی (500) هەزار دۆلار (50 ده‌فته‌ر دۆلار) بدەمە ژمارە (1)ی تابلۆی ئۆتۆمبێلی پارێزگای هەڵەبجە، چونکە لەئێستادا ژمارە (1)ی تابلۆی ئۆتۆمبێل لە پارێزگاکانی سلێمانی و هەولێر نزیکبووەتەوە لە (700) هەزار دۆلار".\nئەو سەرمایەدارە ئەوەشی خستەڕوو: پێشنیاریشى کردووە کە ژمارە (100) تا ژمارە (199) بخرێتە زیادکردنێکی ئاشکراوە، بەو شێوەیەش نزیکەی (20) ملیۆن دۆلار داهات بۆ هەڵەبجە بەدەستبخرێت و ئیدارەی شارەکەش لە پڕۆژە خزمەتگوزارییەکاندا خەرجی بکەن.


Shiraz Ahmad ڤيديۆكانى فێرۆپيديا\nلە پۆلدا، تەنها ژمارە و زانیارییەکان وا لە خوێندکاران ناکات سەرکەوتوو بن، بەڵکو پیشاندانی ژیانی ڕاستی کەسە سەرکەوتووەکان کە وەک ئەوانن زۆر گرنگە چونکە هیوایان پێدەبەخشێت. لەم ڤیدیۆ ئیلهام بەخشەدا، لیۆنێل مێسی نمونەیەکی باشی ئەم کەسانەمان پێ پیشان دەدات. ئەگەر قوتابییەکانت حەزیان بە تۆپی پێ هەیە، ئەم ڤیدیۆیە دەبێت بە …\nلاپەڕە 10 لە كۆى 44« يەكەم ...89101112»203040...كۆتا »


پێویستە لایەنە سیاسییەكان هێرشی میدیایی راگرن | دەزگاى زارى کرمانجى\nپێویستە لایەنە سیاسییەكان هێرشی میدیایی راگرن\nرەمەزان هەرنی – زاری كرمانجی : ئەندامێكی پەرلەمانی كوردستان لە فراكسیۆنی پارتی دیموكراتی كوردستان داوا دەكات هەرچی زووە شەڕی میدیایی نێوان پارت و لایەنە سیاسیەكانی كوردستان رابگرن و پەیامی ئاشتی و یەكگرتن بڵاو بكەنەوە.\nمحسن دۆسكی، ئەندامی پەرلەمانی كوردستان بە زاری كرمانجی راگەیاند" سەرەڕای شەڕی ئابووری بەغدا لەگەڵ كوردستان و باری خراپی ئابووری و تەشەنەكردنی بڵاوبوونەوەی ڤایرۆسی كۆرۆنا و كەمبوونەوەی داهاتی ناوخۆ و سوتاندنی بەرووبوومی جووتیارانی كورد و تەعریبكردنی كوردستان، كە هەموومان لە نائارامیەكی دەروونی زۆر خراپداین، لەم بارودۆخە هەستیارەدا هیچ رەوا نیە پارتە سیاسییەكان خەریكی شەڕی میدیایی بن دژ بە یەكتر".\nئەو ئەندامەی پەرلەمانی كوردستان ئەوەشی گووت" پێویستە كادیر و ئەندامانی هەردوو حیزب ئاوێك بەم ئاگرەدا بكەن، چونكە قوناغەكە وا دەخوازێت بە پەلە پارتی و یەكێتی هێرشی میدیایی راگرن و لەم جەژنەدا موژدەی یەكگرتن و ئاشتی و تەبایی بدەنە خەڵكی كوردستان.\nدۆسكی، ئاماژەی بەوەشكرد" ئەو كێشە بچووكانەی هەن بە سەركردەكانی هەردوو لا بە ئاسانی چارەسەر دەكرێن، ئەگەرنا ئەم رەوشەی هەیە بەردەوام بێت، هەموو لایەكمان زەرەر دەكەین".\nسەرۆکی حکومەتی هەرێمی کوردستان پێشوازی لە باڵیۆزی ئیسپانیا دەکات\nئیران كۆماری سێدارە\nكلتوورێك لە كوشتن و تاڵان\nپارتی و یەكێتی رێككەوتن\nئەو گەنجەی 150 وڵاتی جیهانی رزگار كرد\nزیاتر لە 40 پزیشك و كارمەند تووشی ڤایرۆسی كۆرۆنا بوونە\nئاریسا جیاواز دەردەكەوێت\nنابێت فەرمانگەكان راستەوخۆ كارمەندان بنێنرن بۆ پشكنینی كۆرۆنا\nچەند كەسایەتێكی ناحیەی خەلیفان (100) تۆن قیڕ پێشكەش بە پڕۆژەیەكی سنوورەكە دەكەن


لیستی ئەو ئامێرانەی پشتگیری لە وەشانی macOS Big Sur دەکەن - Home4T\nالرئيسية / IFTTT / کەی ئای تی ئێن / لیستی ئەو ئامێرانەی پشتگیری لە وەشانی macOS Big Sur دەکەن\nئەمشەو ئەپڵ وەشانی macOS Big Sur ـی بە دیزاینی تەواو نوێ و Control Center و زیاترەوە ڕاگەیاند، کە بە ڕاستی بە مانای وشە خاوەن دیزاینێکی نایابە.\nبیرۆکەی زۆرینەی تایبەتمەندییە نوێیەکانی وەشانەکە و تەنانەت دیزاینیشی هەر لە سیستەمی iOS ـەوە بووە.\nئەمانە ئەو ئامێرانەن کە پشتگیری لە وەشانی macOS Big Sur دەکەن:\nMacBook ـی 2015 و نوێتر\nMacBook Air ـی 2013 و نوێتر\nMacBook Pro ـی 2013 و نوێتر\nMac mini ـی 2014 و نوێتر\niMac ـی 2014 و نوێتر\niMac Pro ـی 2017 و نوێتر\nMac Pro ـی 2013 و نوێتر\nfrom کەی ئای تی ئێن https://ift.tt/3esL88n


تەیبە؛ لە ٩٥ساڵیشدا قبوڵی ناکات خانەنشین ببێت – chawyxelk.org\nتەیبە؛ لە ٩٥ساڵیشدا قبوڵی ناکات خانەنشین ببێت\nتەیبە حەمە عەلی ٩٥ساڵان زۆری تەمەنەکەی ڕێگر نەبووە لە کارکردن. نزیکەی هەشتا ساڵە بە گوڕو هێزەوە کاری دروستکردنی هیزە دەکات بۆ کڕیارەکانی.\nتەیبە حەمە عەلی خەڵکی گوندی کانی ئێسکانی سەر بە قەزای سەیدسادقە و لە ئێستادا لە سەیدسادق دادەنیشێت، لەتەمەنی لاوێتیەوە دەستی بەکاری دروستکردنی هیزە کردووە، وەک خۆی دەڵێت لە دایکیەوە فێری کارەکەی بووە و تا ئێستاش بەردەوامە.\nتەیبە دەڵێت” لەتەمەنی ١٥ساڵیەوە سەرقاڵی دروستکردن و خۆشکردنی مەشکە و مێخەک و هیزەو کونە بووم کە لە پێستەی ئاژەڵ دروست دەکرێن، لەئێستادا تەنها کاری دروستکردنی هیزە دەکەم کە پێشی دەڵێن خیگە. حەزی زۆرم بۆ کارەکەم وای کردووە گەر هەموو ڕۆژ پێستەیەک هەبیت کاری لەسەر بکەم و هیزەکان دروست بکەم.”\nتەیبە خان، لەبەردەم ماڵەکەیدا دانیشتووە\nتەیبە لەماڵێکی بچوک کە لەژوورو هۆڵێک پێک دێت بەتەنیا دەژی، کاتێک چوین و ویستمان گفتو گۆبکەین لەسەر کارەکەی لە بەردەرگای خانوە بچوکەکەی لەگەڵ ژنانی گەڕەک دانیشت بوو، دوای سڵاوکردن بۆ ژوورە بچوکەکەی پشتەوەی ماڵەکی فەرمووی لێ کردین لەسەر دۆشەکێکی مەیلەو قاوەیی دانیشتین کە بەرامبەرمان سەماوەرێک و چەند پیاڵەیەکی لیبوو. لەسەر چۆنییەتی دروستکردنی هیزەکانی تایبەت بە (چاوی خەڵک)ی وت “سەرەتا هیزە وەک گۆزەیەکە کە ڕۆنی کوردی تێدەکەن ولە پێستەی ئاژەڵ دروست دەکرێت، ئێستاش شەیدایانی بەرهەمە کوردەوارییەکان زۆرن، ئەگەر دۆببێت ئەوە بە دۆ و ئارد پەروەردەی دەکەم یان شەلەم پەروەردەی دەکەم.”\nسەرەتا توکەکە لە پێستەکە دەکەمەوەلە جێگەیەک کە بۆنی بەسەر کەس نەڕوات، پاشان خوێی پێوەدەکەم دوڕۆژ دایدەنێم بە خوێکەوە، دواتر پاکی دەکەمەوە پاشان ئاردو خوێ تێکەڵدەکەم پێوەی دەکەم ئەویش بۆ ماوەی دوو شەو دایدەنێم دوای ئەوە شەلەم یان دۆینەی بۆ دەکوڵێنم و پێوەی دەکەم و ئینجا دەی شۆرم بە ئاو. پاشان توی بۆ دەکوڵێنم تا ڕەنگی جوان بێت و بۆنی خۆش بێت. هەندێک ترشی پێدا دەکەم و بۆ ماوەی چەن شەوێک دایدەنێم تا ئامادە دەبێت.”\nهیزەکان بەهۆی دۆشاوی تووەکەوە هەم بۆنیان خۆش دەبێت و هەمیش تامی ڕۆنەکە خۆشتر دەکات. بە گوێرەی گەورەو بچوکی پێستەکە ژمارەی هیزەکانی لێ دروست دەکرێت، وەک تەیبە دەڵێت: گەر پێستەکە گەورە بو دەیکەم بە دوو هیزە یان سیان بچوکیش بو دەیکەم بە یەک هیزە.\nتەیبە بەردەوامە لە قسەکردن بۆ (چاوی خەڵک)و وتی: تاوەکو هیزەیەک دروست دەبیت یەک مانگی پێدەچێت، چونکە زەحمەتی زۆرە ،دەبێت وەک منداڵ پەروەردەی بکەم زۆر بە جوانی. گەر پێستەکەم لەبەردەست بێت ئەوە لەمانگیکدا دەتوانم دوو بۆ سی هیزە دروست بکەم.”\nلە زۆربەی شوێنەکانی کوردستان بەتایبەت پارێزگای سلێمانی داوای هیزەکەی تەیبە دەکەن و خواستی کڕینیان هەیە.\nتەیبەی ٩٥ ساڵ زیاتر کاتەکانی لەگەڵ سوڵتانی دراوسێی بەسەر دەبات و ئەو لەماڵەکەی خۆیدا کارەکەی دەکات و گەر بێتاقەت ببێت لەگەڵ سوڵتان چایەک بە سەماوەرەکەی لێدەننێت و دەیخۆنەوە.\nتەیبە خان و هاورێکەی سوڵتان خان لەکاتی کارکردن\nتەیبە باسی نرخی هیزەکانی بۆ کردین و وتی “نرخەکان بەپێی گەورەو بچوکی جیاوازە و لەبەر زەحمەتی زۆر و دەگمەنی کارەکە کەمێک نرخەکان گرانن بۆ ئێستا، نرخی یەک هیزەی بچوک ٣٠هەزارەو گەورەکانیشی لەوە زیاترن. سەرەڕای گرانی هەندێک کەس حەز بە خواردن و کەلوپەلی کوردەواری دەکەن بۆیە لەهەر کوێیەک دەستیان بکەوێت دەیکڕن.”\nھیزە یان خیگە دەفرێکی چەرمینە، لە پێستی خۆشەکراوی مەر دروست دەکرێت،کە لاشەکەی لە ملەوە بەساغی، بێ ئەوەی پێستەکەی پارچە کرابێت، دەرھێنراوە و شلە. وە بەتایبەتی ڕۆن و چەوری و دۆشاوی تێدا هەڵدەگیرێت.\nجیاواز لە هیزە هەر لە کۆندا لەلایەن ژنانی دەست ڕەنگین چەندین شتی جیاواز لە پێستەی ئاژەڵ دروست دەکراو تا ئێستاش هەندێک لە ژنان بەردەوامن لە دروستکردنی کەلوپەلەکانیان لە پێستە.


باندێكی مەترسیدار سەرهەڵدەدەن، بە ئابڕوچون یان كڕینەوەی ئابڕو لێی دەردەچن\nSalam 11/07/2019 - 09:39 بڵاوکراوەتەوە لە هەواڵ/كوردستانی\nلە هەولێر باندێك بەڕێگایەكی نوێ فێڵ لە شۆفێران دەكەن و تەنیا بە ئابڕووچوون یان كڕینەوەی ئابڕوویان بە پارە لێی دەردەچن و لایەنە ئەمنیەكانیش ڕایدەگەیەنن: ئەو كەسانەی دەكەونە داوی ئەو باندەوە لە ترسی وێنە و ڤیدیۆكانیان سكاڵا تۆمار ناكەن.\nبەپێی وتەی شۆفێرێكی تەمەن 43 ساڵ، كە خێزاندارە و باوكی سێ منداڵە، ماوەی دوو ساڵە هاتووچۆ بە چەند مامۆستایەكی دانیشتووی هەولێر دەكات كە لە قەزای خەبات وانە دەڵێنەوەو ڕایگەیاند: رۆژێك مامۆستاكانم گەیاندە قوتابخانە و گەڕامەوە، لە دوورەوە ئافرەتێكم بینی دەستی لە دوو ئۆتۆمبێل راگرت، بەڵام رانەوەستان، منیش كە نزیك بوومەوە بۆم هێواش كردەوە و سەرمخست، من كەسێكی لە خواترسم، دوو ساڵ پێش ئێستا عەمرەم كردووە، ویژدانم قبوڵی نەكرد ئافرەتێك بە تەنیا لەسەر ئەو جادەیە بێت و خەڵكی خراپ بێڕێزیی پێبكەن، بەڵام ئەو بە تەنیا نەبوو، كە سەرمخست، بێ ئاگابووم لەوەی ئەوە پلانە.\nئەوەشی خستەڕوو: چەند كیلۆمەترێك رۆیشتبووم، ئۆتۆمبێلێكی BMW هاتە تەنیشتم و وتی ئۆتۆمبێلەكە راگرە، لە ئافرەتەكەم پرسی تۆ ئەوانە دەناسی؟ وتی: بەڵێ ئەوە براكانمن، منیش ئۆتۆمبێلەكەم راگرت، یەكێكیان ئافرەتەكەی بردە نێو ئۆتۆمبێلەكەی خۆیان و دوو كەسەكەی دیكە زۆر قسەی ناشیرینیان پێوتم، تۆمەتباریان كردم كە خوشكەكەیانم هەڵخەڵەتاندووە و دەمەوێت بیبەم .\nئەو شۆفێرە كە بەڕوداوی ڕاگەیاند، ئەوەشی خستەڕوو: لەژیانمدا ئەوەندە نەترساوم، چونكە تۆمەتەكە زۆر قورسە و پەیوەندی بە ئابڕوومەوە هەیە، هەرچەندە بۆم روونكردنەوە، بەڵام وتیان رادەستی پۆلیست دەكەین و سكاڵات لەسەر تۆمار دەكەین، دەبێت خوشكەكەشمان مارە بكەی، یان هەزار دۆلارمان دەوێ، من ژن و سێ منداڵم هەیە و لەترسی ئابڕووچوونم ناچاربووم ئەو پارەی لەلام بوو كە 590 هەزار دینار بوو، بیاندەمێ، پێموتن تەنیا ئەوەندەم پێیە، ئەوەتان دەدەمێ و رێگەم بدەن بڕۆم .\nدوو مانگ بەسەر ئەم رووداوەدا تێپەڕیوە، بەڵام ئەو شۆفێرە هێشتا شۆك بەرینەداوە و دەڵێت: ئیدی لە ژیانمدا لە رێگای دەرەوە خزمی خۆشم ببینم سەری ناخەم، ئەو كاتەی سێ كەسەكە رێگەیان پێگرتم بە مۆبایل ڤیدیۆیان كردبوەوە و چەكیان پێبوو، بۆیە نەمتوانی بەرگری لە خۆم بكەم .\nشۆفێرەكە لە یەكێك لە بنكەكانی پۆلیس سكاڵای لەسەر ئەو كەسانە تۆمار كردووە، بەڵام بەهۆی نەبوونی كامێرای چاودێری لەو شوێنە هێشتا تۆمەتباران دەستگیر نەكراون.\nئەو باندانە ئافرەتی سەرنجڕاكێش لە دەرەوەی شار و سەر شەقامە چۆڵەكان دادەنێن و شوفێر بە سەرخستنی ئافرەكەتە دەكەوێتە داویانەوە، چەند پیاوێكی باندەكە پێش لە شوفێرەكە دەگرن و خۆیان بە كەسوكاری ئافرەتەكە دەناسێنن و بەبیانووی پاراستنی نامووسیان هەڕەشە لە شوفێرەكە دەكەن و پارەی لێدەستێنن.\nسەرچاوەیەك لە پۆلیسی هەولێر بە هەمان سەرچاوەی هەواڵی راگەیاند:" دوو حاڵەتی دیكەی هاوشێوەی رووداوەكەی مەجید هەن. ئەو كەسانە بەشێوەی باند كاردەكەن و ئافرەت بەكاردێنن بۆ هەڵخەڵەتاندنی خەڵك، كەسی شارەزان و بەپێی پلان ئەو كارە دەكەن، هیچ ئاسەوارێكیش لەدوای خۆیان بەجێناهێڵن. ئافرەتەكە لەسەر شەقامێكی سەرەكی دادەنێن و لە شوێنێكیش رێ لە شوفێرەكان دەگرن كە هیچ كامێرایەكی چاودێری لێ نەبێت".


زانست و تەکنۆلۆجیا 158 جار بینراوە\nبۆ ماوەی چەندین ساڵە زانایان کەمی ڤیتامین (دی)یان بەستووەتەوە بە کۆمەڵێکی زۆر لە کێشە تەندروستییەکان، بە تایبەت نەخۆشی شەکرە و پوکانەوەی ئێسک و کێشەکانی دڵ وخەمۆکی و چەندین نەخۆشی دیکە.\nبە گوێرەی توێژینەوەیەک کە لە لایەن زانکۆی میشگانی ئەمریکاوە ئەنجامدراوە کە ٨٠ هەزار کەس بەشدارییان تێدا کردووە، دەریخستووە بیرۆکەی ئەو چارەسەرە تەواوکارییانەی کە گوایە پارێزگاریی لە تەندروستی دڵ دەکات بووەتە مایەی پرسیار، بەشێوەیەک دەرکەوتووە ئەوانەی حەبی ڤیتامین دی دەخۆن، بە هیچ شێوەیەک ناتوانرێت بگوترێت دوورن لە مەترسییەکانی نەخۆشی دڵ.\nسەرباری ئەوەی پێشتر توێژینەوەیەکی زۆر گەیشتبووە ئەوەی کە پەیوەندی هەیە لە نێوان کەمی ڤیتامین دەبێتە هۆی دووچاربوون بە نەخۆشییەکان دڵ، یاخود وەرگرتنی بڕی پێویست لێی دەبێتە هۆی ڕێگریکردن لە دووچاربوون بەو نەخۆشییە.\nبۆ ئەو مەبەستەش توێژەرەوان بڕیاریاندا ٢١ تاقیکردنەوە و توێژینەوەی پێشووتر شیبکەنەوە، کە لەسەر ڤیتامین دی ئەنجام دراون، دەرکەوتووە خواردنی حەبی ڤیتامین دی رێگر نەبووە لە دووچاربوون بە نەخۆشییەکانی دڵ و جەڵتەی مێشک لە لایەن ئەو کەسانەی بەشداریی تاقیکردنەوەکانیان کردووە.\nتوێژەرەوەکان دەریانخستووە سەرچاوەی سەرەکی ڤیتامین دی تیشکی خۆرە، کە زۆربەی خەڵک لەڕێگەی ڕۆیشتن لەبەر هەتاو بە دەستی دەهێنێن.\nگومانیش لەوە دا نییە ڤیتامین دی گرنگە بۆ تەندروستی ئێسک، بەڵام پەیوەندییەکی روونتر هەیە لە نێوان شێوازی ژیان و چالاکی و تەندروستی دڵ، وەک توێژینەوەکە روونیکردووەتەوە کەمی ڤیتامین دی دەبێتە هۆی کەمبوونەوەی چالاکی جەستەیی، دواتریش وەک ئاماژەیەک بۆ هەرەسهێنانی تەندروستی گشتی.\nبە گوێرەی ئەو ئەنجامانەی کە ئەم توێژینەوە نوێیە پێی گەیشتووە، پشتیوانی لە هەوڵانە دەکات، بۆ کەمکردنەوەی بەفیڕۆدانی تاقیکردنەوەکان و چارەسەرەکان لە ڕێگەی ڤیتامین دییەوە، بە تایبەت لە لای ئەو کەسانەی کە مەترسی کەمبوونەوەی ڤیتامینەکە و خۆپاراستن لە نەخۆشییەکان دڵیان هەبووە.\nئاماژەی بەوەشکردووە، ئەم توێژینەوەیە بە مانای ئەوە نییە مرۆڤ بە تەواوی دەستبەرداری ڤیتامین دی ببێت، بە تایبەت ئەوانەی دووچاری نەخۆشی گورچیلەکان و غودەی دەرهەقی بوون.


Saturday, 10.30.2021, 22:58\nپێش ئەنجامی جۆری ژەهرەکە\nرۆژی 10 دە ی ئۆکتۆبەر میدیاکانی پارتی باسی جۆری ئە و ژەهرە دەکەن بە مەلا بەختیار دراو و کاتەکەی کەی بوو...\nئۆکتۆبەر30 هەفتە دوای ئەو بەروارە و لە ئۆکتۆبەردا لە پەیجیکی ڕەسمی مەلا بەختیار بڵآو دەکریتەوە هەمەن هەواڵ کە گوایە نوێ ترین لێدوان مەلا بەختیارە و دوینێ ئەنجامی پشکنینەکانیان پێ راگەیاندووە\nژەهر خواردکراوەکان, پارتی و دەزگا مێدیاکانی پاراستنی سەر بە پارتی دیموکرات پێس هەموو جهەتێکیتر ناو گورەپانی کوردستان هەواڵە هەم بڵاودکەوە هەم زانیاری و شیکاری دەقیقی لەسەر باس دەکەنو لە هەندی جاردا لیستی تەواوی کەسەکان دەخەنە ڕوو کە ژەهرخوارد کراون و کاتو زەمەنی ژەهرخواردنەکەش دیاری دەکەن!\nپێش یەکێتی دەزانێت کێن ئەوانە ژەهرخوارد کراون ( گەر ژەهرخواردنەکە ڕاست بێت) و، جۆری ژەهرەکە پێش پشکنینی پزیشکەکان ئاشکرا دەکەن.\nپارتی دەستی کرد بە دعايه كردن کە مەلا بەختیار هەلبژاردەیەه هەموو لایەک بێت بۆ سەرۆک کۆماری داهاتوو، وەک بژاردەی پارتی بۆ سەرۆک کۆماری هەژمار دەکرێت و سەرۆک بارزانی هەموو پشتیوانیەکی دەکات بۆ گرتنە دەستنەی ئەو پۆستە...!\nگەر راست بێت ئه م مەسەلەی ژەهر خوارد کردنە پێدەچێت دەزگای پاراستنی پارتی و خودسی مەسحود بارزانی ئاگاداری تەوای ئەم پلانە بێت و ڕاستەخۆ لەژێر فەرمانی ئەودا جێبەجێ کرابێت.\nقەبول کردنی مەلا بەختیار لەلایان پارتیەوە تەنها بۆ ئه وە بێت هیچ گومانێک نەخرێتە سەر پارتی و بەتایبەتی لای خودی مەلا بەختیار ئەم گوومانە بڕەویتەوە ( گڕ لە کوێ و دوکەڵ لە کوێ )، هەر وەک ئەوەی کاتێک کەسیک ئاگر لە جێگەیەک بەردەدات، خەڵک هێندەی تەرکیز و چاوی لەسەر ئەو دوکەڵە دوورەی لای ئاگرەکەیە ، چاویان لەسەر خودی ئاگرەکە نییە.\nپارتی ( گەر ژەهرەکە ڕاست بێت ) ، چەند هەدەفەیک دەپیکێت بۆ کۆنترۆڵ کردنی تەواوی ساحە، کە بەتایبەت ماوەیە تەواو باس لە سلێمانی دەکات و کە ئەو سەردەمە بەسەرچوو کە سلێمانی بەچاوی جاران تەماشای پارتی بکات و بەهێز و تواناوە دەگەڕێنەوە و بە شاری خۆیانی دادەنێن.\nبەم کارە یەکەم لەناوبردنی کۆمەلێک کارەکتەری کۆنی ینک بۆ پارتی هێندەی تر ساحە کە چۆل دەبێت و خۆی دەکات بە خاوەنی رابردوو هەم ئێستە هەم داهاتوو، چونکە سەرە پیرەکانی ینک و پدک ایکتر باشتر دەناسن و زیاتر ئاگایان لە پۆخڵەوات و ڕابردووی یەکتر هەیەو دەکرێ هەم وەک شایەدحاڵی ڕابردوو و هەم وەک زانیاری زەربە لەیەکتری بدەن.\nخاڵێکی گرنگیتر ،دەتوانێ گروپێکی ناو ینک بەم ژەهر خواردنە گوماناوی بکات، بەمەش گروپێکی تری ناو ینک دژیان هانبدات و کێشەکانی ناوخۆی یەکێتی هیندەیتر سەختتر بکات، بەمەش بە تەواوی ینک پەرەوازە دەکات لەناو یەکتردا و هیچ ئەندامێکی بڕوای بە ئەندامێکیتر نەبێت و هەمیشە بە گوومانەوە کار لەگەڵ یەکتر بکەن (وەک زۆرێک لە پارتە تۆتالیتارەکان) کە دواجار لەناوخۆدا سەری یەکتر بخۆن و یەکتر تێکبشکێنن....\nنممونەی مەلا بەختیار، هێندەی نزیکی و دانیشتی لە بارەگای پارتی و بارزانی دەکرد، لە بارە گاکانی یە کێتیدا بۆ چەندین سالیش ده بێت مەگەر سەرپێی سەرکردایەتی یەکێتی بینیبێت، دەنا وەکتر ماوەیەکی زۆر زۆرە دوور و دۆست لەگەڵ حزبەکەی خۆی کار دەکات، هەتا گەر بیوویستایە لەسەر باتەتێک لێدوان و قسە بکات، تەلەفزیۆن و دەزگا میدیایاکانی ماڵی بارزانی ئاسانکاریان بۆ دەکرد و لەوێوە بۆچوونەکانی خۆی دەخستە ڕوو.\nبە ئاشکرا پێش هەموو لێکۆڵینەوەکانی ناو یەکێتی خۆی و دەزگا پەیوەندیدارەکانی ئەو حزبە و دادگاکان، ڕاستەخۆ میدیاکانی سەر بە دەزگای پاراستنی پارتی ناوی لاهور شێخ جەنگی دەبەن!\nبۆخۆی ئەمە یەکەم کارێکی نایاساییە، دووهەم بۆ چەواشەکاری پێش وەختە تا گوومان لە بکەری راستەقیەنەی ڕووداوە دووربخرێتەوە...بێ ئەوەی چاوەڕوان ئەنجامی پشکنین و بریارەکانی دادگا و لیکۆڵینەوەکان بکەن، هەر وکە جۆن مەسرور بارزانی کاتی خۆی لە پیس دادگایی کردنی گیراوەکانی ناوچەی بادیندان دا هاتە سەر تەلەفزیۆن و تاوانباری کردن پیش ئەویە دادگا و لیۆکۆڵینەوەکان هێشتا هیچ شتێک ەلسەر کەیسەکانیان باس بکەن و تاوانباریان بکەن و باسی جۆری تاوانەکانیان بکەن!\nمەلا بەختیار و لاهور شێخ جەنگی پەیوەندیان هێندە بەهێز نەبووە تا هەتا هێندە دانیشتبن پەرداخێک ئاو پێکەوە بخۆن، چ جای هەل ڕەخساندن بۆ دەعوەت و دەعوەتکاری و ژەهرخواردنی یەکتر.\nلەژێرەوە پارتی هانی قوباد و باڤل دەدات، کە دوو کەسایەتی لاوازن و بە ئاسانی دەتوانی رای خۆتیان بەسەردا بسەپێنی، کە گوایە ئەوە لاهوری ئامۆزاتانە هەمووتانی ژەهرخوارد کردووە.\nچما چۆن ئێوە دەزانن یا زانیووتانە کە لاهورە، ئەم هەواڵ و زانیاریانە سەرچاوەکەی لە کوییە؟\nگەر بزانن و وابێت (ژەهرخواردنەکە ڕاست بێت)، ئێ ئه وە دیارە ئێوە ئاگاداری تەواوی ئه م بەرنامەی ژەهر خوارد کردنەن و لەژێر فەرمان و بەرنامەی ئێوەدا ئه‌م کارە ئه نجامدراوە، هەتا لە حاڵەتێکدا ( کە بڕواش ناکەم وابێت )، گریمان کەوا ئیسپات بوو کە لاهور شیخ جەنگی ئەم کارەی ئەنجام داوە، ئەوا بە ئاگاداری ئێوە بووە، ئێوە هاوکاری و ئاسانکاریتان بۆ ی کردووە و هانی ئەم پلانەتان داوە کە پەنای بۆ بەرێت، هەرچەندە بڕوام وایە نە لاهور نە براکانی بیریان لە کارێکی وەها لەگەڵ ئەم دوو ئامۆزایایە خۆیاندا نەکردبێتەوە، بەڵگەش کە لاهور زۆرینەی دەنگی ناو حزبەکەی هێنا ببێتە سەرۆک، تەنازولی لە دەنگەکانی کرد و سەرۆکایەتی یەکەمی دایە باڤڵی ئامۆزای، گەر نیازی خرپا یا تەماحی ئەوەی هەبوایە لە جێگە بە مناڵيکانی تاڵەبانی مامی لەقە بکات، ئەوا ئەو دەنگدانە بەس بوو بۆ ئەوەی کۆنترۆڵی حزبەکە بە یاساکانی پلینۆمی حزبی لە بەرژوەندی خۆی بەکاربهێنێت و ئامۆزاکانی بخاتە ژێر هەیمەنەت دەسەڵاتی خۆیەوە.